hotchpotch/miracl-hf-unified huggingface dataset:
বিশ্ব স্বাস্থ্য দিবস
৭ এপ্রিল বিশ্ব স্বাস্থ্য দিবস। এ দিনে বিশ্ব স্বাস্থ্য সংস্থাও প্রতিষ্ঠিত হয়েছিল।
প্রতিবছর সংস্থাটি এমন একটি স্বাস্থ্য ইস্যু বেছে নেয়, যা বিশেষ করে সারা পৃথিবীর জন্যই গুরুত্বপূর্ণ। সেদিন স্থানীয় ও আন্তর্জাতিকভাবে পালিত হয় এ দিবসটি।
১৯৪৬ সালের ফেব্রুয়ারিতে জাতিসংঘ অর্থনীতি ও সমাজ পরিষদ আন্তর্জাতিক স্বাস্থ্য ক্ষেত্রের সম্মেলন ডাকার সিদ্ধান্ত নেয়। ১৯৪৬ সালের জুন ও জুলাই মাসে আন্তর্জাতিক স্বাস্থ্য সম্মেলন অনুষ্ঠিত হয় এবং বিশ্ব স্বাস্থ্য সংস্থার সাংগঠনিক আইন গৃহীত হয়, ১৯৪৮ সালের ৭ এপ্রিল এই সংগঠন আইন আনুষ্ঠানিকভাবে কার্যকর হয়। এইদিন " বিশ্ব স্বাস্থ্য দিবস " বলে নির্ধারিত হয়।
দ্য ওয়াল স্ট্রিট জার্নাল
দ্য ওয়াল স্ট্রিট জার্নাল (ইংরেজি: "The Wall Street Journal") একটি ইংরেজিভাষিক আন্তর্জাতিক দৈনিক পত্রিকা, যা ডাও জোন্স অ্যান্ড কোম্পানি কর্তৃক প্রকাশিত। এটি নিউ ইয়র্ক সিটি থেকে প্রকাশিত হয়, এবং এর এশিয়ান ও ইউরোপীয় সংস্করণও প্রকাশ হয়। ২০০৭ সাল পর্যন্ত এর বিশ্বব্যাপী সার্কুলেশন প্রতিদিন প্রায় বিশ লক্ষ, এছাড়াও আছেন প্রায় ৯ লক্ষ ৩১ হাজার অনলাইন সংখ্যা ক্রয়কৃত গ্রাহক। নভেম্বর ২০০৩ পর্যন্ত এটি ছিলো যুক্তরাষ্ট্রের সবচেয়ে বেশি সার্কুলেশন হওয়া পত্রিকা, এবং "ইউএসএ টুডে" পত্রিকার কাছে এটি তার প্রথম স্থান হারায়। পরবর্তীতে অক্টোবর ২০০৯-এ এটি আবার তার পূর্বের প্রথম অবস্থান ফিরে পায়। এটির মূল প্রতিদ্বন্দী পত্রিকা হচ্ছে লন্ডন থেকে প্রকাশিত প্রত্রিকা "ফিনাশিয়াল টাইমস", এবং এটিও বিভিন্ন আন্তর্জাতিক সংস্করণ প্রকাশ করে।
"ওয়াল স্ট্রিট জার্নাল" মূলত যুক্তরাষ্ট্রের অর্থনীতি, আন্তর্জাতিক বাণিজ্য, এবং অর্থনৈতিক খবরাদি ও কার্যক্রমগুলোকে ভিত্তি করে প্রকাশিত হয়। পত্রিকাটির নাম ওয়াল স্ট্রিট হওয়ার কারণ এটি নিউ ইয়র্ক সিটির ওয়াল স্ট্রিট নামক রাস্তাটি, আর ম্যানহাটনে অবস্থিত এই রাস্তাটি যুক্তরাষ্ট্রের অর্থনৈতিক বিভাগ নামে পরিচিত। নিউ ইয়র্ক স্টক এক্সচেঞ্জ এখানেই অবস্থিত। ৮ জুলাই, ১৮৮৯ থেকে নিয়মিতভাবে এই দৈনিকটি প্রকাশিত হয়ে আসছে। এর প্রতিষ্ঠাতা প্রকাশক ছিলেন চার্লস ডাও, ওডওয়ার্ড জোন্স, এবং চার্লস বার্গস্ট্রেসার। এই পত্রিকাটি ৩৩ বার পুলিৎজার পুরস্কার জয় করেছে। এর মধ্যে ২০০৭ সালের পুলিৎজার পুরস্কারে এটি চীনের অর্থনীতিতে ব্যাকডেটিং স্টক অপশনের ওপর প্রতিবেদন প্রকাশের জন্য পুরস্কার লাভ করে।
বিশ্ব ডায়াবেটিস দিবস
বিশ্ব ডায়াবেটিস দিবস হল বিশ্বজুড়ে ডায়াবেটিস সম্পর্কে বিশ্বময় সচেতনতা বৃদ্ধির লক্ষ্যে একটি ক্যাম্পেইন, যা প্রতিবছর ১৪ই নভেম্বর অনুষ্ঠিত হয়। বিশ্বজুড়ে ডায়াবেটিস রোগ ব্যাপক হারে বেড়ে যাওয়ায়,বিশ্ব ডায়াবেটিস ফেডারেশন (আইডিএফ) ও বিশ্ব স্বাস্থ্য সংস্থা ১৯৯১ সাল-এ ১৪ নভেম্বরকে ডায়াবেটিস দিবস হিসেবে ঘোষণা করে। এদিন বিজ্ঞানী ফ্রেডরিক বেনটিং জন্ম নিয়েছিলেন এবং তিনি বিজ্ঞানী চার্লস বেস্টের সঙ্গে একত্রে ইনসুলিন আবিষ্কার করেছিলেন।
২০০৭ সালে সিদ্ধান্ত হয়, ডায়াবেটিস প্রতিরোধ অভিযান পরিচালনার থিমটি আরও দীর্ঘ সময় ধরে থাকবে। বিশ্ব ডায়াবেটিস দিবস ২০০৭-০৮ এর থিম নির্ধারিত ছিল ‘শিশু ও তরুণদের মধ্যে ডায়াবেটিস’। ২০০৯ থেকে ২০১৩ সালের থিম নির্ধারিত হয়েছে, ‘ডায়াবেটিস শিক্ষা ও প্রতিরোধ’। ২০০৭-০৮ সালে এই অভিযানের মূল লক্ষ্য হলো-আরও বেশি শিশু ও তরুণকে এই পরিচর্যার আওতায় আনা। ডায়াবেটিসের জরুরি সংকেত সম্পর্কে সচেতনতা সৃষ্টি করা। এ রোগের একটি জটিলতা ‘ডায়াবেটিক কিটো এসিডোসিস’ হ্রাস করার উদ্যোগ উৎসাহিত করা। আর শিশুদের মধ্যে টাইপ-২ ডায়াবেটিস প্রতিরোধের জন্য স্বাস্থ্যকর জীবন যাপনকে আরও জনপ্রিয় করে তোলা। এ দিবসের নীল বৃত্তের ‘লোগো’টি ডায়াবেটিসকে পরাভূত করার জন্য বিশ্বব্যাপী লড়াইয়ের সূচক। লক্ষ্য হলোঃ পৃথিবীতে কোনো শিশুই যেন ডায়াবেটিসে মারা না যায়। ডায়াবেটিসের মতো ক্রনিক রোগ ব্যক্তি, পরিবার, দেশ, এমনকি সারা পৃথিবীর জন্য গুরুতর ঝুঁকি বহন করে-এমন সত্যটি জাতিসংঘ অনুধাবন করে ২০০৬ সালে একে জাতিসংঘ দিবস হিসেবে পালনের সিদ্ধান্ত নেয়। পৃথিবীতে ২৫০ মিলিয়ন লোক ডায়াবেটিস নিয়ে জীবন যাপন করছে।
ফ্রেডরিক বেনটিং
ফ্রেডরিক গ্র্যান্ট বেনটিং (১৪ নভেম্বর, ১৮৯১ - ২১ ফেব্রুয়ারি, ১৯৪১) একজন কানাডীয় চিকিৎসক, চিকিৎসাবিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী চার্লস বেস্টের সঙ্গে একত্রে ১৯২২ সালের এ ইনসুলিন আবিস্কার করেছিলেন।
বেনটিং ১৮৯১ সালের ১৪ নভেম্বর অন্টারিওতে জন্মগ্রহণ করেন। ১৯১৬ সালে টরোন্টো বিশ্ববিদ্যালয় থেকে ব্যাচেলর অব মেডিসিন ডিগ্রি অর্জন করেন।
চার্লস বেস্ট
বিজ্ঞানী চার্লস বেস্ট (২৭ ফেব্রুয়ারি, ১৮৯৯ - ৩১ মার্চ, ১৯৭৮) একজন কানাডীয় চিকিৎসা বিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী ফ্রেডরিক বেনটিং এর সঙ্গে একত্রে ১৯২২ সালের এ ইনসুলিন আবিস্কার করেন ।
চোখ উঠা
চোখ উঠা (, কন্‌জাঙ্কটিভাইটিস) হচ্ছে চোখের ভাইরাসজনিত ইনফেকশন। সাধারণভাবে প্রচলিত কথা ‘চোখ ওঠা’ বলতে চোখ লাল হওয়া বুঝানো হয়ে থাকে। কিন্তু চোখ লাল হওয়া একটি উপসর্গ মাত্র। বিভিন্ন কারণে চোখ লাল হতে পারে। যেমন-জীবাণু দ্বারা আক্রান্ত হলে, এডিনো ভাইরাসজনিত কারণে, হারপিস সিমপ্লেক্স ভাইরাসজনিত কারণে, স্কেলেরার ইনফেকশনজনিত কারণে, ইউভিয়াল টিস্যু ইনফেকশনজনিত কারণ ইত্যাদি। তবে ভাইরাস কেরাটাইটিস বা হারপেম সিমপেক্স ভাইরাসজনিত ইনফেকশনই মুলত ভাইরাসজনিত ইনফেকশন। এ ধরনের ইনফেকশনে সাধারণত এক চোখ আক্রান্ত হয়ে থাকে।
চোখ জ্বলবে, চোখের ভেতর অস্বস্থি শুরু হয়, সামান্য ব্যথা হয়। রোদে বা আলোতে তাকাতে কষ্ট হয় ও অতিমাত্রায় পানি পড়ে। চোখ লাল হয়ে ফুলে উঠে। ঘুম থেকে উঠার পর চোখের পাতা দুটি একত্রে লেগে থাকে। চোখ থেকে শ্লেষ্মাজাতীয় পদার্থ বের হতে থাকে ও হলুদ রঙের পুঁজ সৃষ্টি হয়। সাধারণত ৭ থেকে ৮ দিনের মধ্যে উপসর্গগুলো কমে আসে। কিন্তু দৃষ্টি ঝাপসা হয়ে যায়। মণি বা কর্নিয়াতে সাদা দাগ পড়ে যায়। খালি চোখে দেখে বোঝা যায় না। এতগুলো উপসর্গ রোগীর ক্ষেত্রে একসাথে দেখা নাও যেতে পারে।
এটি একটি জটিল রোগ। দেরি করে চিকিৎসা করালে সম্পুর্ণ আরোগ্য লাভ অনেক ক্ষেত্রেই সম্ভব হয় না। তবে প্রাথমিক অবস্হায় চিকিৎসা নিলে খুব সহজেই সেরে যায়।
যেসব সাবধানতা অবলম্বন করতে হবে তা হলো-ধুলাবালি, আগুন-আলো-রোদে কম যাওয়া, ময়লা-আবর্জনাযুক্ত স্যাতসেঁতে জায়গায় না যাওয়া, পুকুর বা নদী-নালায় গোসল না করা, চোখে কালো চশমা ব্যবহার করা, টিভি না দেখা। সম্ভব হলে ১০ থেকে ১৫ দিন সম্পুর্ণ বিশ্রাম নেয়া এবং চক্ষু বিশেষজ্ঞের পরামর্শ নেয়া।
অঙ্ক
অঙ্ক বলতে বোঝাতে পারে:
শয়তান
শয়তান () বা দিয়াবল হল একটি চরিত্র যাকে বিভিন্ন ধর্ম দুষ্ট বা খারাপ প্রকৃতির, একই সাথে ক্ষমতাশালী, স্রষ্টার এবং মানবজাতির শত্রু বলে চিহ্নিত করেছে। সাধারণভাবে ধরা হয় যে শয়তান উৎপথগামী, অবিশ্বাসী এবং অন্যান্যদের ওপর প্রভাব বিস্তার করে। শয়তান শব্দটি গ্রিক ভাষার, Διάβολος, Diábolos (দিয়াবলস) থেকে এসেছে যার শাব্দিক অর্থ হল অপবাদদানকারী ব্যক্তি অথবা অভিশপ্ত।
আরবি ভাষায় ‎ শয়তান (شيطان) মানে "বিপথে", "দূরবর্তী", বা মাঝে মাঝে "শয়তান" এবং হিব্রু ভাষায় সতন (שָּׂטָן‎; লাতিনে সাতান) মানে "শত্রু" বা "দুশ্মন"[১] । ইব্রাহিমীয় ধর্মের[২][৩] গ্রন্থসমূহে আবির্ভুত একটি চরিত্র যে মানবজাতির মধ্যে মন্দ, প্রতারণা এবং প্রলোভন এনেছে, এবং মানবজাতির বিপথগামী হিসাবে পরিচিত হয়। কুরআন এবং এর পূর্বসূরী বাইবেল ইত্যাদি ধমর্গ্রন্থ মতে ইবলিশ নামীয় জ্বীন পথভ্রষ্ট হয়ে শয়তানে পরিণত হয়েছে যে মানুষকে ধোকা দিয়ে পথভ্রষ্ট করার ক্ষমতা রাখে এবং চেষ্টা করে। এই জ্বীন আদিতে সৃষ্টিকর্তার অনুগত ছিল। কিন্তু সৃষ্টিকর্তার আদেশ প্রতিপালনে অস্বীকার করে সে শয়তানে পরিণত হয়। সে মিথ্যা ও পাপের পথে মানবজাতিকে প্রলুব্ধ করে চলেছে। হিব্রু বাইবেল এবং নূতন নিয়মে (নিউ টেস্টামেন্ট) শয়তান প্রাথমিকভাবে একটি ফরিয়াদি এবং প্রতিপক্ষ, একটি সন্দেহাতীতভাবে অমঙ্গলকামনাকারী সত্তা।
চলতি ব্যবহারে এছাড়াও শয়তান বলা হয় তাদের যারা জঘন্য গুণাবলীর অধিকারী।
ইসলাম ও খৃষ্টান ধর্মে "'শয়তান"' কে যথাক্রমে "দুস্ট জ্বীন" ও "দুস্ট আত্মা" বলা হয়েছে। মানুষ খারাপ কাজ শয়তানের ধোকায় করে বলে এ ধর্মগুলোতে বলা হয়। বাইবেল ও কোরআন এ অনেক জায়গায় শয়তানের ধোকা থেকে বাঁচার জন্য প্রার্থনা করতে বলা হয়েছে। মানুষ যে কোন খারাপ প্রবৃত্তির ব্যাপারে শয়তানকে দোষি সাব্যাস্ত করে থাকে।
মানুষ গালি হিসেবেও শয়তান শব্দটি ব্যবহার করে থাকে। কেউ কোন খারাপ কাজ করলে তাকে শয়তান বলে গালি দেওয়া হয়।
বাঘ হাঙ্গর
বাঘা হাঙ্গর (বৈজ্ঞানিক নাম:Galeocerdo cuvier) () হচ্ছে কার্চানিডি পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
বাঘ হাঙ্গর বা টাইগার শার্কের গায়ে উলম্ব ডোরাকাটা দাগ আছে। আর এ কারণেই এ হাঙ্গরের নাম হয়েছে টাইগার শার্ক বা বাঘ হাঙ্গর। তবে প্রাপ্ত বয়স্ক হওয়ার সাথে সাথে দাগগুলো মিলিয়ে যায় ।
মানুষখেকো হিসাবে হোয়াইট শার্কের পরেই টাইগার শার্কের অবস্থান । নির্বিচার খাদক হিসাবে এর পরিচিতি রয়েছে । ময়লা আবর্জনা খেতেও ভালোবাসে । তাই একে বলা হয় – “সমুদ্রের ময়লা ফেলা ঝুড়ি” । এর চোয়াল অত্যন্ত শক্তিশালি ফলে এটি সামদ্রিক কচ্ছপের খোলস ভেঙে ফেলতে পারে । বাঘ হাঙ্গর ঘন্টায় ২০ মাইল এবং একদিনে ৫০ মাইল পর্যন্ত সাঁতার কাটতে পারে। এরা দিনের বেলায় সমুদ্রের গভীরে আর রাতে অগভীর সমুদ্রে বিচরণ করে। এরা নিশাচর প্রাণী।
এটি প্রায় ১১-২৪(সর্বোচ্চ) ফিট পর্যন্ত লম্বা হয় এবং ওজন প্রায় ৩৮৫-৬৫০ কেজি ।
সিল, সী লায়ন, অক্টোপাস, স্কুইড, ছোট হোয়েল, সাপ, কচ্ছপ, পাখি ইত্যাদি ।
ষাঁড় হাঙ্গর
হাঙ্গরের প্রজাতি। মানুষের জন্য এ প্রজাতি বিপদজনক বলে এ হাঙ্গরের খ্যাতি আছে।
এটি মধ্যম আকৃতির হাঙর। শারিরীক গঠনের জন্য এ হাঙ্গরকে সহজেই চেনা যায়। এ হাঙ্গর অন্যান্য হাঙ্গরের তুলনায় চওড়ার চেয়ে লম্বা বেশি। শরীরের উপরের অংশের রং ধূসর, নীচের অংশ হালকা সাদা। পৃষ্ঠদেশে দুইটি পাখনা রয়েছে, যার প্রথমটি দ্বিতীয়টির চেয়ে বড়। পুরুষ হাঙ্গর প্রায় ৭ ফুট লম্বা ও ৯০ কেজি ওজন হয়ে থাকে। স্ত্রী হাঙ্গর সাধারণত ১১.৪ ফুট লম্বা ও গড়ে ২৩০ কেজি ওজনের হয়ে থাকে।
ষাঁড় হাঙ্গর সাধারণত সাগর বা নদী তীরবর্তী এলাকায় যেখানে ঘনবসতি থাকে, সেখানে থাকতে পছন্দ করে এবং মানুষকে আক্রমণ করার সুখ্যাতি তো আছেই। এ কারনে অনেকে একে সবচেয়ে বিপদজনক হাঙর হিসাবে বিবেচনা করে ।
মাছ, ডলফিন, সাপ, পাখি, মানুষ ইত্যাদি ।
লস অ্যাঞ্জেলেস টাইমস
লস অ্যাঞ্জেলেস টাইমস (ইংরেজি: "Los Angeles Times") যা এল.এ. টাইমস ("L.A. Times") নামেও পরিচিত, মার্কিন যুক্তরাষ্ট্রের একটি দৈনিক পত্রিকা। ক্যালিফোর্নিয়ার লস অ্যাঞ্জেলেস-এ ১৮৮১ সাল থেকে এই পত্রিকাটি প্রকাশিত হয়ে আসছে। যুক্তরাষ্ট্রের পশ্চিমভাগ জুড়ে এই পত্রিকাটি বিপণন করা হয়, এবং এটি আমেরিকার দ্বিতীয় বৃহত্তম মেট্রোপলিটান পত্রিকা, ও চতুর্থ বৃহত্তম সার্কুলেটেড সংবাদপত্র। এটির প্রতিদিন সার্কুলেশন অক্টোবর ২০০৮ অনুসারে প্রায় ৭ লক্ষ ৩৯ হাজার কপি থেকে থেকে ১০ লক্ষ ১০ হাজারের কাছাকাছি। এটির প্রিন্টেড সংস্করণ ছাড়াও অনলাইনে তাদের ওয়েবসাইটের মাধ্যমে এটি দিনে চব্বিশ ঘণ্টা সংবাদ প্রাপ্তি নিশ্চিত করে।
লস অ্যাঞ্জেলেস টাইমসের সবচেয়ে নিকটবর্তী পুলিৎজার পুরস্কারটি এসেছে ২০০৯ সালে। প্রতিবেদক বেটিনা বক্সাল ও জুলি কার্ট এল.এ. টাইমসের পক্ষে এ পুরস্কার জয় করেন। এছাড়া এর আগে এটি ৩৮ বার পুলিৎজার পুরস্কার জয় করেছে, এর মধ্যে সম্পাদকীয় কার্টুনের জন্য আছে, এবং আছে দুই স্পট প্রতিবেদনের জন্য। [২০০৪ সালে এই পত্রিকাটি পাঁচটি পুলিৎজার পুরস্কার জয় করে, যা এক বছরে কোনো পত্রিকার তৃতীয় সর্বোচ্চ পুলিৎজার জয়। এর আগে ২০০২ সালে "দ্য নিউ ইয়র্ক টাইমস" ৭টি, ও ২০০৮ সালে "দ্য ওয়াশিংটন পোস্ট" ৬টি পুলিৎজার জয় করে।
লিগনাইট
লিগনাইট হচ্ছে অতি প্রাচীন কালের (১০ থেকে ১৫ কোটি বছর) গাছ-পালা ও উদ্ভিদজাত দ্রব্যের পরিবর্তিত রূপ। লিগনাইটকে খয়েরি কয়লা বলা হয়। এটা পীটের চেয়ে শক্ত ও ভারি।
১.১-১.৩
লিগনাইটে কাদা জাতীয় পদার্থ মিশ্রিত থাকে, ফল এতে ছাইয়ের পরিমাণ বেশি। লিগনাইটে কার্বনের পরিমাণ ৬৭-৭৮ শতাংশ। পীট থেকে কয়লা হওয়ার মধ্যবর্তী ধাপ হচ্ছে লিগনাইট।
রান্না-বান্না, ইট পোড়ানো, বাষ্পীয় ইঞ্জিনে এবং তাপ বিদ্যুৎ কেন্দ্রে জ্বালানী হিসেবে লিগনাইট ব্যবহৃত হয়।
জেনেভা
জেনেভা (ইংরেজি: Geneva), (, , হচ্ছে জুরিখের পর সুইজারল্যান্ডের দ্বিতীয় বৃহত্তম জনবহুল শহর। এবং রোম্যানডি (সুইজারল্যান্ডের ফরাসি ভাষী অঞ্চল) অংশের সবচেয়ে জনবহুল শহর। রোন নদী ও জেনেভা লেক যেখানে মিলিত হয়েছে, সেই স্থানটিতে এই শহরের অবস্থান। জেনেভা রিপাবলিক অ্যান্ড ক্যান্টন অফ জেনেভা-এর রাজধানী।
জুন ২০০৮-এর হিসাব অনুযায়ী জেনেভার জনসংখ্যা ১,৮৬,৮২৫, এবং ২০০৭ সালের আদমশুমারী অনুসারে মেট্রোপলিটান অঞ্চলে মোট বাড়ি আছে ৮,১২,০০০টি।
জেনেভার বিশ্বব্যাপী কূটনীতি এবং আন্তর্জাতিক সম্পর্কের কেন্দ্রবিন্দু, এবং অনেক সময়ই এটিকে গ্লোবাল সিটি বা বৈশ্বিক শহর বলে অভিহিত করা হয়। বিশেষ করে বিভিন্ন বিখ্যাত আন্তর্জাতিক সংগঠন, যেমন জাতিসংঘের বিভিন্ন সংস্থার কেন্দ্রীয় সদরদপ্তর এখানে অবস্থিত। এছাড়াও আন্তর্জাতিক সংগঠন রেড ক্রসের সদরদপ্তরও এখানেই অবস্থিত। জেনেভা শহরেই জাতি সংঘের মানবাধিকার সম্পর্কিত জেনেভা কনভেনশন স্বাক্ষরিত হয়েছিলো, যা যুদ্ধকালীন অযোদ্ধা ও যুদ্ধবন্দীদের মানবাধিকার রক্ষার একটি সনদ হিসেবে বিবেচিত।
বিটুমিনাস
বিটুমিনাস হচ্ছে লিগনাইট কয়লার পরিবর্তিত রূপ। ধারণা করা হয়, মৃত গাছ-পালা ও উদ্ভিদজাত দ্রব্য হতে বিটুমিনাস কয়লা সৃষ্টি হতে ১৫ থেকে ২০ কোটি বছর লাগে।
বিটুমিনাস কয়লার রং কালো।
এর কাঠিন্যতা ০.৫-২.৫ এবং আপেক্ষিক গুরুত্ব ১.০-১.৮।
বিটুমিনাস কয়লায় ৬০-৮০ শতাংশ কার্বন থাকে।
পোড়া কয়লা বা কোক (coke), গ্যাস কার্বন ও কোল গ্যাস উৎপাদনে বিটুমিনাস কয়লা ব্যবহৃত হয়।
খনিজ তেল
অপরিশোধিত তেল (Crude Oil) বা পেট্রলিয়াম (তরল সোনা) মূলত হাইড্রোকার্বন ও অন্যান্য কিছু জৈব যৌগের মিশ্রণ। এদের মধ্যে কার্বন ও হাইড্রোজেন বিশেষ গুরুত্বপূর্ণ। অপরিশোধিত তেলকে ব্যবহার উপযোগী করার জন্য এর বিভিন্ন অংশকে আংশিক পাতন পদ্ধতিতে পৃথক করা হয়। বাংলাদেশের চট্টগ্রামের ইস্টার্ন রিফাইনারিতে তেল পরিশোধন করা হয়। পেট্রোলিয়ামে বিদ্যমান বিভিন্ন উপাদানের স্ফুটনাঙ্ক ভিন্ন ভিন্ন হয়। স্ফুটনাংকের উপর ভিত্তি করে তেল পরিশোধনাগারে পৃথকীকৃত বিভিন্ন অংশের নাম পর্যায়ক্রমে পেট্রলিয়াম গ্যাস,পেট্রোল (গ্যাসোলিন), ন্যাপথা,কেরোসিন,ডিজেল তেল,লুব্রিকেটিং তেল ও বিটুমিন। মিথেন ও ন্যাপথেন এবং এ্যারোমেটিক ক্রমের তরল হাইড্রোকার্বনের রাসায়নিক মিশ্রণই হচ্ছে খনিজ তেল।
খনিজ তেলের আপেক্ষিক গুরুত্ব- ০.৮-০.৯
অপরিশোধিত তেলে যে সকল হাইড্রোকার্বন করেছে তা হলো এ্যালকাইন, সাইকো এ্যালকাইনস এবং বিভিন্ন ধরেনের অ্যারোমেটিক হাইড্রোকার্বন।
অপরিশোধিত তেলে হাইড্রোকার্বনের চার ধরনের অণু পাওয়া যায়। বিভিন্ন অঞ্চলের তেলে এর কিছুটা তারতম্য হয়ে থাকে। 
ক্রমানুসারে ২০০৬ সালের মোট রপ্তানীর হাজার বিবিএল/দিন|দি]] এবং হাজার এম/দি]]
উৎস:US Energy Information Administration১৮৫৯ সালে মার্কিন যুক্তরাষ্ট্রের কর্ণেল ডেক প্রথম যান্ত্রিক পদ্ধতিতে তেল উত্তোলন করেন। পেনসেলভেনিয়ার অন্তর্গত টিটুসভেলিতে প্রথম ২১ মিটার গভীর তেল কূপ খনন করা হয়।
জ্বালানী তেলের বড় উৎস হচ্ছে এ তেল।
পূর্ব রেল
পূর্ব রেল বা পূর্ব রেলওয়ে (সংক্ষেপে পূ রে বা ইআর) ভারতীয় রেলের ষোলোটি অঞ্চল বা জোনের অন্যতম। এই অঞ্চলের প্রধান কার্যালয় অবস্থিত কলকাতার ফেয়ারলি প্লেসে। পূর্ব রেল চারটি বিভাগ বা ডিভিশন নিয়ে গঠিত: হাওড়া রেল বিভাগ, মালদহ রেল বিভাগ, শিয়ালদহ রেল বিভাগ ও আসানসোল রেল বিভাগ। এই চারটি বিভাগের নাম নির্ধারিত হয়েছে যে যে শহরে সংশ্লিষ্ট বিভাগগুলির সদর দফতর অবস্থিত সেই সেই শহরের নামানুসারে।
এই রেল অঞ্চলের তিনটি প্রধান ওয়ার্কশপ রয়েছে: জামালপুর, লিলুয়া ও কাঁচড়াপাড়া। জামালপুর ওয়ার্কশপটি ওয়াগন মেরামতি, ডিজেল ইঞ্জিনের রুটিনমাফিক রক্ষণাবেক্ষণ, ক্রেন ও টাওয়ার-ওয়াগন উৎপাদনের জন্য; লিলিয়া ওয়ার্কশপটি কোচ ও পণ্যবাহী যানের রুটিনমাফিক রক্ষণাবেক্ষণের জন্য; এবং কাঁচড়াপাড়ার ওয়ার্কশপটি ইলেকট্রিক ইঞ্জিন, ইএমইউ লোকাল ও কোচের রুটিনমাফিক রক্ষণাবেক্ষণের জন্য।
১৮৪৫ সালে পূর্ব ভারত ও দিল্লির সঙ্গে যোগাযোগসাধনের উদ্দেশ্যে প্রতিষ্টিত হয় ইস্ট ইন্ডিয়ান রেলওয়ে (ইআইআর)। ১৮৫৪ সালের ১৫ অগস্ট হাওড়া ও হুগলির মধ্যে চলেছিল প্রথম ট্রেনটি। সকাল সাড়ে আটটায় হাওড়া স্টেশন ছেড়ে ৯১ মিনিটে হুগলি পৌছেছিল ট্রেনটি। ১৯২৫ সালের ১ জানুয়ারি ব্রিটিশ ভারত সরকার ইস্ট ইন্ডিয়ান রেলওয়ের পরিচালনভার স্বহস্তে তুলে নেয়।
১৯৫২ সালের ১৪ এপ্রিল ইস্ট ইন্ডিয়ান রেলওয়ের তিনটি লোয়ার ডিভিশন হাওড়া, আসানসোল ও দানাপুর, সমগ্র বেঙ্গল নাগপুর রেলওয়ে (বিএনআর) ও পূর্বতন বেঙ্গল আসাম রেলওয়ে শিয়ালদহ ডিভিশনটিকে সংযুক্ত করে গঠিত হয় পূর্ব রেল। শেষোক্ত বিভাগটি অবশ্য ১৯৪৭ সালের ১৫ অগস্টই ইস্ট ইন্ডিয়ান রেলওয়ের সঙ্গে যুক্ত হয়েছিল। ১৯৫৫ সালের ১ অগস্ট হাওড়া থেকে দক্ষিণে বিশাখাপত্তনম পর্যন্ত প্রসারিত বিএনআর-এর অংশটি, মধ্যাঞ্চলে হাওড়া থেকে নাগপুর পর্যন্ত এবং কাটনি পর্যন্ত উত্তর-মধ্যাঞ্চলীয় অংশটি পূর্ব রেল থেকে বিচ্ছিন্ন করে নিয়ে দক্ষিণ পূর্ব রেল গঠিত হয়। ধানবাদ, মুঘলসরাই ও মালদহ বিভাগ তিনটিও পরে গঠিত হয়। ২০০২ সালের ৩০ সেপ্টেম্বর পর্যন্ত পূর্ব রেলের বিভাগের সংখ্যা ছিল সাত: হাওড়া, শিয়ালদহ, আসানসোল, মালদহ, দানাপুর, ধানবাদ ও মুঘলসরাই। 
২০০২ সালের ১ অক্টোবর, পূর্ব রেলের দানাপুর, ধানবাদ ও মুঘলসরাই বিভাগ তিনটিপূর্ব মধ্য রেলের অন্তর্ভুক্ত করা হয়। বর্তমানে পূর্ব রেলের বিভাগ চারটি: হাওড়া, শিয়ালদহ, আসানসোল ও মালদহ।
জগজীবন রাম রেলরক্ষী বাহিনী আকাদেমি
জগজীবন রাম রেলরক্ষী বাহিনী আকাদেমি (ইংরেজি: Jagjivan Ram Railway Protection Force Academy) ভারতীয় রেল পরিচালিত একটি প্রশিক্ষণ সংস্থা। নবনিযুক্ত রেলরক্ষী বাহিনী (আরপিএফ) জওয়ানদের এই সংস্থায় প্রশিক্ষণ দেওয়া হয়ে থাকে। ১৯৫৫ সালে লখনউ শহরে প্রতিষ্ঠিত এই সংস্থাটির নাম বদলে পরে বিশিষ্ট স্বাধীনতা সংগ্রামী তথা প্রাক্তন উপপ্রধানমন্ত্রী জগজীবন রামের নামে উৎসর্গিত হয়।
অ্যানহাইড্রাইট
অ্যানহাইড্রাইটের(CaSO4) রাসায়নিক উপাদানের প্রায় ৪১.১৯ শতাংশ (CaO) এবং ৫৮.৮ শতাংশ SO3 । এটিকে পানিবিহীন জিপসামও বলে। অ্যানহাইড্রাইটের স্ফটিক রম্বিক আকৃতির।এটি বর্ণহীন, সাদা, ধূসর অথবা লালচে। 
অ্যানহাইড্রাইট একটি পললজাত খনিজ। জিপসাম এবং হ্যালাইটের সাথে সংশ্লিষ্ট অবস্থায় প্রাচীন বদ্ধ সাগরের পানির রাসায়নিক অধ:ক্ষেপ হিসেবে অ্যানহাইড্রাইটের স্তুপ পাওয়া যায়।
অ্যানহাইড্রাইট প্রধানত রাসায়নিক সার, অ্যামোনিয়া সালফেট এবং সিমেন্ট উৎপাদনে ব্যবহৃত হয়।
চুনাপাথর
বিশুদ্ধ চুনাপাথরের রাসায়নিক নাম ক্যালসিয়াম কার্বনেট(CaCO)।
প্রকৃতিতে বিশুদ্ধ চুনাপাথর খুব কম পাওয়া যায়। বালি, কাদা প্রভৃতি মিশ্রণ এবং লোহা, অ্যালুমিনিয়াম, ম্যাগনেসিয়াম, সিলিকন, ফসফরাস এবং সালফার প্রভৃতি মৌলে চুনাপাথর অপদ্রব্য হিসেবে মিশ্রিত থাকে।
চুনাপাথরের কাঠিন্য ৩.০ এবং আপেক্ষিক গুরুত্ব ২.৬ থেকে ২.৮।
চুনাপাথর প্রধানত চুন তৈরি করতে ব্যবহৃত হয়। সিমেন্টের মূল উপাদান হচ্ছে চুনাপাথর। নির্মাণ, রাসায়নিক ও কাচ শিল্পে চুনাপাথর ব্যাপকভাবে ব্যবহার করা হয়। ধাতু নিষ্কাশনে এবং চিনি শিল্পেও চুনাপাথর ব্যবহৃত হয়।
কাকুমা
কাকুমা (ইংরেজি: Kakuma) হচ্ছে কেনিয়ার উত্তর-পশ্চিমাঞ্চলের টারকানা জেলার অন্তর্গত একটি ছোট শহর। সোহায়লি ভাষায় "কাকুমা" অর্থ এখানে, স্থানটির বিশেষত্ব নির্দেশ করছে। এখানে ১৯৯২ সাল থেকে কাকুমা শরণার্থী শিবিরটি অবস্থিত। দীর্ঘ সময় ধরে চলা যুদ্ধের কারণে পার্শ্ববর্তী দেশগুলো থেকে প্রায় ৭০ হাজার শরণার্থী এখানে আশ্রয় নিয়েছেন। বেশিরভাগ শরণার্থীরা সুদান ও ইথিওপিয়ার নাগরিক। এছাড়াও আছেন সোমালিয়া, বুরুন্ডি, কঙ্গো, ইরিত্রিয়া ও উগান্ডার শরণার্থী। দুর্ভাগ্যজনক হলেও সত্য যে, স্থানীয় মানুষের থেকে শরণার্থীর সংখ্যাই এখানে বেশি।
আফগান শরণার্থী
আফগান শরণার্থী (ইংরেজি: Afghan refugees) যা দক্ষিণ এশিয়ায় মুহাজির আফগান নামেও পরিচিত। আফগান শরণার্থী বলতে তাঁদেরই বোঝানো হয় যাঁরা ১৯৭৯ সালে সংঘটিত সোভিয়েত যুদ্ধ ও পরবর্তীতে আফগান গৃহযুদ্ধের ফলে তাঁদের ঘর-বাড়ি হারিয়ে শরণার্থী হয়েছেন। ১৯৮০-এর দশক থেকে প্রায় ৩০ লক্ষ আফগান শরণার্থী পাকিস্তানে এবং প্রায় ২০ লক্ষ শরণার্থী ইরানে আশ্রয় নিয়েছেন। এছাড়াও আরও অনেকে উত্তর আমেরিকা, ইউরোপীয় ইউনিয়নের দেশসমূহে, অস্ট্রেলিয়া, ও বিশ্বের অন্যান্য দেশে আশ্রয় নিয়েছেন। বেশ কয়েক হাজার শরণার্থী ভারতেও আশ্রয় নিয়েছিলেন, বিশেষ করে শিখ ও হিন্দুরা, যাঁরা সময়ের আবর্তে ভারতের নাগরিকত্ব গ্রহণ করেছেন।
১১ সেপ্টেম্বর, ২০০১-এর ঘটনার পর মার্কিন সামরিক বাহিনী এবং ন্যাটো সৈন্যবাহিনী তালিবানদের বিরুদ্ধে আফগানিস্তানে যুদ্ধ শুরু করেন, এবং এই যুদ্ধের শিকার হয়ে আরো বেশ কয়েক লক্ষ মানুষ আফগানিস্তান ত্যাগ করে শরণার্থী হন। ২০০১ সালের শেষ দিকের হিসাব অণুযায়ী পায় ৫০ লক্ষ আফগান, শরণার্থী হিসেবে পাকিস্তানে আশ্রয় নিয়েছেন। এই সম সংখ্যক আফগানের জন্ম হয়েছিলো গত বিশ বছরে। আছাড়াও এই যুদ্ধের কারণে প্রায় ২৪ লক্ষ শরণার্থী ইরানে আশ্রয় নিয়েছে, যার ফলে সর্বমোট শরণার্থীর সংখ্যা দাড়ায় প্রায় ৭৫ লক্ষ।
২০০২ সালের শুরু থেকে প্রায় ৫০ লক্ষ আফগান শরণার্থী জাতিসংঘের অঙ্গসংগঠন ইউনাইটেড নেশন্‌স হাই কমিশনার ফর রেফ্যুজিসের (ইউএনএইচসিআর) মাধ্যমে পাকিস্তান ও ইরান থেকে তাঁদের মূল বাসভূমি আফগানিস্তানে সরিয়ে নেওয়া হয়েছে।
কন্ডোলিৎসা রাইস
কন্ডোলিৎসা রাইস (ইংরেজি ভাষা: Condoleezza Rice) (জন্ম: ১৪ নভেম্বর, ১৯৫৪), যিনি কন্ডোলিজা রাইস নামেও পরিচিত, পেশাগত জীবনে একজন অধ্যাপক, কূটনীতিক, লেখিকা, ও জাতীয় নিরাপত্তা বিশেষজ্ঞ। তিনি কলিন পাওয়েলের পর যুক্তরাষ্ট্রের ৬৬তম পররাষ্ট্রমন্ত্রী হিসেবে রাষ্ট্রপতি জর্জ ডব্লিউ. বুশের মন্ত্রীসভায় দায়িত্ব পালন করেছেন। তিনিই যুক্তরাষ্ট্রের প্রথম আফ্রো-আমেরিকান নারী পররাষ্ট্রমন্ত্রী, সেই সাথে কলিন পাওয়েলের পর মার্কিন যুক্তরাষ্ট্রের কোনো মন্ত্রীসভার দ্বিতীয় আফ্রো-আমেরিকান ব্যক্তিত্ব, ও ম্যাডেলিন অলব্রাইটের পর দ্বিতীয় নারী ব্যাক্তিত্ব। জর্জ ডব্লিউ বুশের রাষ্ট্রপতি হিসেবে প্রথম মেয়াদের মন্ত্রীসভায় রাইস মার্কিন যুক্তরাষ্ট্রের জাতীয় নিরাপত্তা উপদেষ্টা হিসেবে দায়িত্ব পালন করেছিলেন। কন্ডোলিৎসা রাইস স্ট্যানফোর্ড বিশ্ববিদ্যালয়ের রাষ্ট্রবিজ্ঞান বিষয়ের একজন অধ্যাপক, এবং তিনি প্রভোস্ট হিসেবে সেখানে ১৯৯৩ থেকে ১৯৯৯ সাল পর্যন্ত দায়িত্ব পালন করেছেন। রাষ্ট্রপতি জর্জ এইচ.ডব্লিউ. বুশের মেয়াদকালে সোভিয়েত ইউনিয়ন বিকেন্দ্রীকরণ ও জার্মান পুনঃএকত্রীকরণের সময় রাইস রাষ্ট্রপতির সোভিয়েত ও পূর্ব ইউরোপ সংক্রান্ত উপদেষ্টা হিসেবে কাজ করেছেন।
পররাষ্ট্রমন্ত্রী হিসেবে রাইস তাঁর কার্যক্রম শুরুর সময় তিনি ট্রান্সফর্মেশনাল ডিপ্লোমেসি নামক একটি নতুন কূটনৈতিক নীতির সূচনা করেন, যা মূলত বৃহত্তর মধ্যপ্রাচ্যে গণতন্ত্রের দিকে আলোকপাত করে। গণতান্ত্রিকভাবে নির্বাচিত সরকারের প্রতি তাঁর সমর্থনের কারণে হামাস নির্বাচনে বিপুলভাবে জয়ী হওয়ার পরেও চাপের মুখে পড়ে। এছাড়া হামাসের প্রতি চাপ ছিলো বিভিন্ন ইসলামি সামরিক সংগঠন, সৌদি আরব, মিশর ও যুক্তরাষ্ট্রের মতো দেশগুলোর।
মার্চ ২০০৯-এ রাইস পুনরায় স্ট্যানফোর্ড বিশ্ববিদ্যালয়ে রাষ্ট্রবিজ্ঞানের অধ্যাপক ও থমাস বারবারা স্টিফেনসন সিনিয়র ফেলো হিসেবে হুভার ইন্সস্টিটিউশনে ফিরে আসেন।
অভ্যন্তরীণভাবে উচ্ছেদকৃত জনগোষ্ঠী
অভ্যন্তরীণভাবে উচ্ছেদকৃত জনগোষ্ঠী (ইংরেজি: Internally displaced person) (IDP) যা সংক্ষেপে আইডিপি নামেও পরিচিত বলতে বোঝায় সেসকল মানুষদের যারা ঠিক শরণার্থীদের মতো দেশ ছেড়ে চলে যান না, বরং নিজেদের বাসগৃহ ত্যাগ করতে বাধ্য হয়ে দেশের সীমান্তে এসে বসবাস করতে থাকেন। ২০০৬ সালের শেষ দিকের হিসাব অণুযায়ী বিশ্বের ৫২টি দেশে প্রায় ২ কোটি ৪৫ লক্ষ উচ্ছেদ হওয়া মানুষ রয়েছেন। এর মধ্যে সবচেয়ে বেশি জনগোষ্ঠী বাস করছে আফ্রিকায়। সেখানে ২১টি দেশে আইডিপি ভুক্তভোগী মানুষের সংখ্যা প্রায় ১ কোটি ১৪ লক্ষ।
বিশ্ব শরণার্থী দিবস
বিশ্ব শরণার্থী দিবস বলতে বোঝানো হয় প্রতি বছর জুন মাসের ২০ তারিখ, যা বিশ্বজুড়ে শরণার্থীদের অমানবিক অবস্থানের প্রতি আন্তর্জাতিক নেতৃবৃন্দের সচেতনতা সৃষ্টির জন্য পালন করা হয়।
২০০০ সালের ৪ ডিসেম্বর জাতিসংঘের সাধারণ অধিবেশনে ৫৫/৭৬ ভোটে অনুমোদিত হয় যে, ২০০১ সালে থেকে জুন মাসের ২০ তারিখ আন্তর্জাতিক শরণার্থী দিবস হিসেবে পালন করা হবে। এ কারণে এ দিনটি বাছাই করা হয় যে, ১৯৫১ সালে অনুষ্ঠিত শরণার্থীদের অবস্থান নির্ণয় বিষয়ক একটি কনভেনশনের ৫০ বছর পূর্তি হয় ২০০১ সালে।
২০০০ সাল পর্যন্ত আফ্রিকান শরণার্থী দিবস নামে একটি দিবস বিভিন্ন দেশে পালিত হয়ে আসছিলো। জাতিসংঘ পরবর্তীকালে নিশ্চিত করে যে, অর্গানাইজেশন অফ আফ্রিকান ইউনিটি বা ওএইউ পরবর্তীকালে ২০ জুনকে আফ্রিকান শরণার্থী দিবস-এর পরিবর্তে আন্তর্জাতিকভাবে শরণার্থী দিবস হিসেবে ২০ জুনকে পালন করতে সম্মত হয়েছে।
হ্যালাইট
হ্যালাইটের বাণিজ্যিক নাম খনিজ লবন। ইভাপোরাইট ক্রমের খনিজগুলোর মধ্যে হ্যালাইট অন্যতম। এর স্ফটিক কিউব আকৃতির। অনেক সময় অষ্টপলা(octahedral) এবং কঙ্কাল আকৃতির স্ফটিকও দেখা যায়।
হ্যালাইটের কাঠিন্যতা ২.০-২.৫ এবং আপেক্ষিক গুরুত্ব ২.১-২.২।]
হ্যালাইটের আণবিক ভর ৫৮.৪৪ গ্রাম।
উৎস: মিনারেল ওয়েব
বিশুদ্ধ অবস্থায় হ্যালাইট বর্ণহীন অথবা সাদা রঙের হয়ে থাকে। কিন্তু অপদ্রব্য মিশ্রিত অবস্থায় এর রঙ কালচে, নীল, সবুজ, অথবা কালো হতে পারে।
হ্যালাইট স্তুপ আকারে পাওয়া যায়। এক্ষেত্রে জিপসাম, অ্যানহাইড্রাইট, কাদা এবং ডোলোমাইটের সাথে সংশ্লিষ্ট থাকে। হ্যালাইটের স্তুপ বিভিন্ন যুগের পাললিক শিলার সাথে পাওয়া যায়।
নোটস ফ্রম মাই ট্রাভেলস
নোটস ফ্রম মাই ট্রাভেলস (ইংরেজি: "Notes from My Travels") হচ্ছে একটি জীবনের স্মৃতিচারণমূলক বই। এটি লিখেছেন অভিনেত্রী অ্যাঞ্জেলিনা জোলি। ২০০১-২০০২ সালে তৃতীয় বিশ্বের বিভিন্ন অঞ্চলে ইউএনএইচসিআর-এর শুভেচ্ছাদূত হিসেবে বিভিন্ন শরণার্থী শিবির পরিদর্শনকালে তাঁর দিনলিপিগুলোর সংকলন নিয়েই বইটি লেখা হয়েছে।
২০০৩ সালে বইটি প্রকাশিত হয়, এর কিছুদিন আগেই মুক্তি হয় তাঁর অভিনীত একই বিষয় ভিত্তিক চলচ্চিত্র "বিয়ন্ড বর্ডারস"। এই চলচ্চিত্রেও তাঁর ভূমিকা ছিলো ইউএনএইচসিআর-এর একজন সাহায্যকর্মী হিসেবে। এই দিনলিপিগুলো লেখার সময়ই জোলি তাঁর কম্বোডিয়ায় জন্ম নেয়া সন্তান ম্যাডক্সকে দত্তক নেন।
"নোটস ফ্রম মাই ট্রাভেলস"-এ জোলি যে সকল দেশ ভ্রমণ করেছেন বলে উল্লেখ আছে, তাঁর মধ্যে আছে সিয়েরা লিওন, তানজানিয়া, পাকিস্তান, কম্বোডিয়া, এবং ইকুয়েডর।
এই বইটি থেকে আয়কৃত সকল অর্থ জোলি ইউএনএইচসিআরকে দান করে দিয়েছেন।
লকেট চট্টোপাধ্যায়
লকেট চট্টোপাধ্যায় একজন ভারতীয় বাঙালি জনপ্রিয় চিত্রাভিনেত্রী৷ নৃত্যশিক্ষা করেন পশ্চিমবঙ্গের বিখ্যাত নৃত্যশিল্পী শ্রীমতী মমতা শঙ্করের কাছে ৷ কৈশোর থেকেই নানা স্থানে নৃত্য পরিবেশন করা শুরু করেন ৷ এরপর বাঙলা চলচ্চিত্র শিল্পে পদর্পণ করেন ৷ কখনো নায়িকা আবার কখনো চরিত্রাভিনেত্রী হিসাবে নানা বাঙলা ছায়াছবিতে অভিনয় করেছেন ৷ তার সাম্প্রতিক ছায়াছবিগুলির মধ্যে অপর্ণা সেন পরিচালিত মৃণালিনী অন্যতম ৷ এছাড়া ছয় ছুটি ছায়াছবিতে তিনি একজন সমকামী নারীর চরিত্রে অভিনয় করেন ৷
লকেট চট্টোপাধ্যায়ের জন্ম শ্রীরামকৃষ্ণের পরিবারে৷ শৈশব কেটেছে কলকাতার নিকটবর্তী দক্ষিণেশ্বরে৷ পিতা প্রয়াত অনিল চট্টোপাধ্যায় দক্ষিণেশ্বরের কালী মন্দিরের পুরোহিত ছিলেন ৷ ১৬ বছর বয়সে সমন্ধ করে বিবাহ হয় প্রসেনজিৎ ভট্টাচার্যের সাথে ৷ বিয়ের পর যোগমায়া কলেজে জীববিদ্যায় স্নাতক ডিগ্রী অর্জন করেন ৷ তার এক পুত্র বর্তমান ৷
লকেট চট্টোপাধ্যায়, ২০১৫ সাল থেকে পশ্চিমবঙ্গ রাজ্য​ ভারতীয় জনতা পার্টির একজন সদস্য৷
মধ্য রেল
মধ্য রেল ভারতীয় রেলের ষোলোটি অঞ্চল বা জোনের মধ্যে অন্যতম। এটি ভারতের বৃহত্তম রেলওয়ে অঞ্চলগুলির মধ্যে অন্যতমও বটে। মধ্য রেলের প্রধান কার্যালয় মুম্বইয়ের ছত্রপতি শিবাজী টার্মিনাস (পূর্বতন ভিক্টোরিয়া টার্মিনাস)। ১৮৫৩ সালের ১৬ এপ্রিল তৎকালীন বোম্বাই থেকে থানের মধ্যে চালু হওয়া ভারতের প্রথম যাত্রীবাহী রেললাইনটি এই অঞ্চলের অন্তর্গত।
মধ্য রেলের কার্যক্ষেত্র হল মহারাষ্ট্র রাজ্যের অধিকাংশ অঞ্চল এবং উত্তর-পূর্ব কর্ণাটক ও দক্ষিণ মধ্যপ্রদেশের কিয়দংশ।
১৯৫১ সালের ৫ নভেম্বর কয়েকটি সরকারি রেলওয়ে সংস্থাকে একত্রীভূত করে মধ্য রেল অঞ্চলটি গঠিত হয়। উক্ত রেলওয়ে সংস্থাগুলির মধ্যে উল্লেখযোগ্য গ্রেট ইন্ডিয়ান পেনিনসুলার রেলওয়ে, পূর্বতন দেশীয় রাজ্য গোয়ালিয়রের "সিন্ধিয়া রাজ্য রেলওয়ে" ও ধোলপুর রেলওয়ে।
ইতিপূর্বে উত্তর মধ্যপ্রদেশ ও ছত্তীসগঢ় রাজ্য এবং দক্ষিণ উত্তরপ্রদেশের কিয়দংশও মধ্য রেলের অন্তর্গত ছিল। এই সময় আয়তন, ট্র্যাকদৈর্ঘ্য ও কর্মীসংখ্যার বিচারে মধ্য রেলই ছিল দেশের বৃহত্তম রেলওয়ে অঞ্চল। ২০০৩ সালের এপ্রিল মাসে উক্ত অঞ্চলগুলি নিয়ে গঠিত হয় পশ্চিম মধ্য রেল।নিম্নলিখিত রেলওয়ে জংশনগুলির মাধ্যমে মধ্য রেল ভারতীয় রেলের অন্যান্য অঞ্চলের সঙ্গে যুক্ত হয়েছে:ন্যারোগেজ মাথেরান লাইনটি নির্মিত হয় ১৯০৭ সালে। এই লাইন মুম্বই-পুনে মেন লাইনের নেরালের সঙ্গে মুম্বইয়ের পূর্ব দিকে অবস্থিত পশ্চিমঘাট পর্বতমালার মাথেরান শৈলশহরটিকে যুক্ত করেছে। নেরাল মুম্বইয়ের ছত্রপতি শিবাজী টার্মিনাসের সঙ্গে অসংখ্য শহরতলি বৈদ্যুতিক ট্রেনের মাধ্যমে যুক্ত। বর্তমানে বাষ্পচালিত ইঞ্জিনের বদলে ডিজেল ইঞ্জিন চালু হলেও রেলযাত্রা একই প্রকার সুখপ্রদ রয়েছে। এই পথে অনেক তীক্ষ্ণ বাঁক রয়েছে।
মধ্য রেলে মোট চারটি রেল বিভাগ রয়েছে: মুম্বই ছত্রপতি শিবাজী টার্মিনাস, নাগপুর, সোলাপুর, পুনে। নিচে মধ্য রেলের বিভাগভিত্তিক বর্ণনা দেওয়া হল।
রেল বোর্ড (ভারত)
রেল বোর্ড ভারতীয় রেলের সর্বোচ্চ পরিচালন পরিষদ। এই সংস্থা ভারতীয় রেল মন্ত্রকের নিকট রিপোর্ট পেশ করে। বর্তমানে রেল বোর্ডের চেয়ারম্যান এস. এস. খুরানা।
১৯০৫ সালে লর্ড কার্জন প্রথম ভারত সরকারে রেলওয়ে বোর্ড নিযুক্ত করেন। এই বোর্ডের সদস্যরা ছিলেন একজন সরকারি রেলওয়ে আধিকারিক, ইংল্যান্ডের একজন রেলওয়ে ম্যানেজার এবং কোম্পানি রেলওয়ের একজন এজেন্ট। এর মধ্যে সরকারি রেলওয়ে আধিকারিক ছিলেন বোর্ডের চেয়ারম্যান। এই বোর্ডটি ব্রিটিশ ভারত সরকারের বাণিজ্য ও শিল্প দফতরের অধীনস্থ ছিল। ১৯২২ সালে রেল বোর্ডের সাংগাঠনিক পরিবর্তন সাধিত হয়। রেলওয়ের একজন মুখ্য কমিশনার নিযুক্ত হন। ইনি প্রযুক্তির ক্ষেত্রে সরকারি সিদ্ধান্ত এবং নীতিনির্ধারণের ক্ষেত্রে সরকারকে উপদেশ দানের দায়িত্বে ছিলেন। ১৯২৪ সালের ১ এপ্রিল এই পুনর্গঠিত রেল বোর্ড কার্যকর হয়। পুনর্গঠিত রেল বোর্ডের সদস্যরা ছিলেন মুখ্য কমিশনার, একজন অর্থ কমিশনার ও দুই জন সদস্যকে নিয়ে। এই দুই সদস্যের একজন থাকতেন রেলপথ, কাজ ও স্টোরের দায়িত্বে; অপর জন ছিলেন সাধারণ প্রশাসনের দায়িত্বে। ১৯২৯ সালে কর্মচারী-সংক্রান্ত বিষয়গুলির তত্ত্বাবধানের জন্য অপর এক সদস্যের পদ সৃষ্টি করা হয় যাতে ট্রাফিকের দায়িত্বে নিযুক্ত সদস্য ঐকান্তিকভাবে পরিবহণ ও বাণিজ্যিক বিষয়গুলিতে মনোনিবেশ করতে পারেন। ১৯৫১ সালের এপ্রিল মাসে মুখ্য কমিশনারের পদটি নিযুক্ত হয়। এই সময় থেকে বোর্ডের বয়োজ্যেষ্ঠ কার্যকর সদস্য বোর্ডের চেয়ারম্যান নিযুক্ত হতে থাকেন। ফলে বোর্ডের সদস্য সংখ্যা কমে হয় চার। ১৯৫৪ সালের অক্টোবরে বোর্ডের চেয়ারম্যানকে প্রযুক্তিগত ও নীতিসংক্রান্ত সিদ্ধান্ত গ্রহণের দায়িত্ব দেওয়া হয়। বোর্ড চেয়ারম্যানের পদমর্যাদা হয় ভারতীয় রেল মন্ত্রকের সচিবের তুল্য। এর সঙ্গে একজন অতিরিক্ত সদস্য নিযুক্তও হন। ফলে বোর্ডের সদস্য সংখ্যা হয় পাঁচ।
পূর্ব মধ্য রেল
পূর্ব মধ্য রেল ভারতের ষোলোটি রেল অঞ্চলের অন্যতম। পূর্ব মধ্য রেলের প্রধান কার্যালয় হাজিপুরে অবস্থিত। ১৯৯৬ সালের ৮ সেপ্টেম্বর এই অঞ্চলটি গঠিত হয়। পূর্বতন উত্তর পূর্ব রেলের সোনপুর ও সমস্তিপুর বিভাগ এবং পূর্বতন পূর্ব রেলের দানাপুর, মুঘলসরাই ও ধানবাদ বিভাগগুলি বর্তমানে পূর্ব মধ্য রেলের অন্তর্গত।
মুম্বই রেল বিকাশ নিগম
মুম্বই রেল বিকাশ নিগম ভারতীয় রেলের একটি সহকারী সংস্থা। এই সংস্থা মুম্বই শহরতলি রেল ব্যবস্থার পরিকাঠামো উন্নয়নের দায়িত্বে নিযুক্ত।
পূর্ব উপকূলীয় রেল
পূর্ব উপকূলীয় রেল ভারতীয় রেলের ষোলোটি রেল অঞ্চল বা জোনের একটি। ২০০৩ সালের ১ এপ্রিল এই রেল অঞ্চলটি স্থাপিত হয়।
ওড়িশা রাজ্যের সমগ্র অংশ, উত্তর-পূর্ব অন্ধ্রপ্রদেশ রাজ্যের শ্রীকাকুলাম, বিজয়নগরম ও বিশাখাপত্তনম জেলা এবং ছত্তীসগঢ় রাজ্যের বাস্তার ও দান্তেওয়াড়া জেলা এই রেল অঞ্চলের অন্তর্গত। ওড়িশার ভুবনেশ্বরে এই রেল কর্তৃপক্ষের প্রধান কার্যালয় অবস্থিত।
পূর্ব উপকূলীয় রেলের তিনটি বিভাগ হল: খুরদা রোড, সম্বলপুর ও ওয়ালটেয়ার।
বর্তমান পূর্ব উপকূলীয় রেল অঞ্চলটি ১৮৮৮ সালের ১ নভেম্বর চালু হওয়া পূর্বতন ইস্ট কোস্ট রেলওয়ের একটি সংক্ষেপিত রূপ। ১৯৫৫ সালের ১ অগস্ট অবিভক্ত পূর্বাঞ্চল থেকে বেঙ্গল-নাগপুর রেলওয়েকে পৃথক করে নিয়ে প্রতিষ্ঠিত হয় দক্ষিণ পূর্ব রেল। এই সময় দক্ষিণ পূর্ব রেল ছয়টি বিভাগে বিভক্ত ছিল: নাগপুর, বিলাসপুর, চক্রধরপুর, খড়গপুর, আর্দ্রা এবং খুরদা রোড। ১৯৬২ সালের অক্টোবরে ওয়ালটেয়ার বিভাগটি এই অঞ্চলের এক্তিয়ারভুক্ত হয়।
১৯৯৬ সালের ৮ অগস্ট প্রাক্তন প্রধানমন্ত্রী এইচ. ডি. দেবেগৌড়া কর্তৃক যে সাতটি নতুন রেল অঞ্চল উদ্বোধন করেন তার মধ্যে অন্যতম পূর্ব উপকূলীয় রেল। প্রথমে শুধুমাত্র খুরদা রোড বিভাগটিই এই রেলের সঙ্গে যুক্ত করা হয়। ২০০৩ সালের ১ এপ্রিল এই রেল অঞ্চলটি সম্পূর্ণরূপে কার্যকর হয়। প্রকৃতপক্ষে, দক্ষিণ পূর্ব রেলের খুরদা রোড, সম্বলপুর ও ওয়ালটেয়ার বিভাগ তিনটি নিয়েই গঠিত হয় পূর্ব উপকূলীয় রেল।
৪,৬০০ কিলোমিটার রেল ট্র্যাক ও ৪২,৫১২ রুট কিলোমিটার দীর্ঘ পূর্ব উপকূলীয় রেলের কর্মীসংখ্যা প্রায় ৪৪,০০০। ২,২০০ কিলোমিটার পথ বিদ্যুদায়িত। এই রেল অঞ্চলে ১৮৪টি রেল স্টেশন আছে।
ইন্ডিয়ান রেলওয়ে ইনস্টিটিউট অফ ট্রান্সপোর্টেশন ম্যানেজমেন্ট
ইন্ডিয়ান রেলওয়ে ইনস্টিটিউট অফ ট্রান্সপোর্টেশন ম্যানেজমেন্ট (ইংরেজি আদ্যক্ষরে আইআরআইটিএম; বাংলা অর্থ "ভারতীয় রেল পরিবহন ব্যবস্থাপনা ইন্সটিটিউট") ভারতীয় রেল পরিচালিত একটি কারিগরি শিক্ষাপ্রতিষ্ঠান। ২০০৩ সালে নবনিযুক্ত ইন্ডিয়ান রেলওয়ে ট্র্যাফিক সার্ভিস (আইআরটিএস) আধিকারিকদের প্রশিক্ষণ এবং কর্মরত আধিকারিকদের সরবরাহ শৃঙ্খল ব্যবস্থাপনা (এসসিএম), পণ্য স্থানান্তর বিদ্যা, বিমান, বন্দর ও জাহাজ, সড়ক ও রেলপথের ব্যাপারে অবহিত করে তোলার জন্য এই প্রতিষ্ঠানটি ভারতের লখনউ শহরে প্রতিষ্ঠিত হয় ।
এই প্রতিষ্ঠানে কর্মরত রেল আধিকারিকদের যেসকল পাঠ্যক্রম শিক্ষা দেওয়া হয় সেগুলি হল: পণ্য স্থানান্তর বিদ্যা, সরবরাহ শৃঙ্খল ব্যবস্থাপনা, তথ্যপ্রযুক্তি, বিপণন, বিক্রয় ও পরিবহন অর্থনীতি, দুর্ঘটনা ও নিরাপত্তা ব্যবস্থাপনা এবং বেসরকারী-সরকারী অংশীদারিত্ব।
অভ্র
মাইকা(অভ্র) বলতে একদল খনিজকে বুঝায়। এদের রাসায়নিক উপাদান ভিন্ন হলেও চারিত্রিক বৈশিষ্ট্যের দিক দিয়ে এরা মোটামুটি এক ও অভিন্ন। এদের স্ফটিকের আকার ষটকৌণিক। পাতলা এবং স্তরযুক্ত পিণ্ড আকারে মাইকা পাওয়া যায়।
প্রাক-ইতিহাস যুগ হতে মানুষ মাইকা ব্যবহার করে আসছে। প্রাচীন মিশরীয়, গ্রিক এবং প্রাচীন রোমান সভ্যতা থেকে বর্তমান সভ্যতায় অ্যাজটেকরা মাইকার ব্যবহার করত।
সবচেয়ে প্রাচীন কালের মাইকার ব্যবহার দেখতে পাওয়া যায় গুহা চিত্রে। প্যালিওলিথিক যুগে (খ্রী: পূর্ব ৪০০০০ হতে খ্রী: পূর্ব১০০০০) এ সময়ের গুহা চিত্রে মাইকার ব্যবহার হতো।
সাইরাস এসআর২২
এসআর২২ (ইংরেজি: SR22), সাইরাস নকশায় নির্মিত এক ইঞ্জিন ও চার আসন বিশিষ্ট একটি কম্পোজিট বিমান। এই মূলত বিশিষ্ট সাইরাস এসআর২০-এর একটি উন্নত সংস্করণ। পূর্বের সাথে এটির পার্থক্য এই যে, এটি পাখার বিস্তার ও তেল ধারণ ক্ষমতা আগেরটির চেয়ে বেশি। এছাড়া এটির ইঞ্জিন ৩১০ অশ্ব ক্ষমতা বিশিষ্ট (২৩১ কিলো ওয়াট)। ব্যক্তিগত বিমান হিসেবে এটি ক্রেতাদের কাছে যথেষ্ট জনপ্রিয়, এবং এক ইঞ্জিন বিশিষ্ট চার সিটের বিমান গুলোর মধ্যে অনেক দিন ধরে এটি বিশ্বে সর্বাধিক বিক্রিত বিমান। যার সাথে তুলনা করা যায় সেসনা ৪০০ বিমানটির, কিন্তু এই শ্রেণীর বিমানগুলোর মধ্যে এটিই সেরা হিসেবে বিবেচিত।
সম্ভবত এই বিমানটি সবচেয়ে বেশি পরিচিত এর সাইরাস এয়ারক্রাফট প্যারাশুট সিস্টেমের জন্য। এটি একটি বিশেষ প্যারাশুট ব্যবস্থা যেখানে শুধু বিমানের আরোহীকে প্যারাশুটের সুবিধা না দিয়ে পুরো বিমানটিকেই প্যারাশুটের মাধ্যমে জরুরী ক্ষেত্রে ভূমিতে অবতরণ করানো যায়।
এমটিভি
এমটিভি (ইংরেজি: MTV) বা মিউজিক টেলিভিশন (Music Television) মার্কিন যুক্তরাষ্ট্রের নিউ ইয়র্ক সিটি কেন্দ্রিক একটি কেবল টেলিভিশন নেটওয়ার্ক, যার কার্যক্রম শুরু হয় ১৯৮১ সালের ১ আগস্ট। এই টেলিভিশন চ্যানেলটি তৈরির মূল উদ্দেশ্য ছিলো অন এয়ারে দিতে ইচ্ছুকদের মিউজিক ভিডিওগুলো প্রচার করা। বর্তমানে, এমটিভি সীমিত পরিসরে নির্বাচিত মিউজিক ভিডিও প্রদর্শন করে, কিন্তু প্রাথমিক ভাব এটি দর্শক-শ্রোতাদের মাঝে জনসাংষ্কৃতিক ও বাস্তবধর্মী টেলিভিশন অনুষ্ঠান প্রচার করে, যার মূল দর্শক হচ্ছেন সদ্য পরিণত এবং কিশোর-কিশোরীরা।উল্লেখ্য এই চ্যানেলটি প্রসারে মাইকেল জ্যাকসন এর মিউজিক ভিডিও ব্যাপক অবদান রাখে,বিশেষ করে থ্রিলারের ভিডিও গুলি।
কার্যক্রমের শুরু থেকেই এমটিভি সঙ্গীত শিল্প ও জনসংস্কৃতিতে একটি প্রভাব বিস্তার করে আসছে। "আমার এমটিভি চাই" বা "I want my MTV" ধরনের স্লোগান মানুষের ভেতরে ঢুকে গিয়েছিলো। এছাড়া এমটিভিই সর্বপ্রথম ভিজে-এর মতো ধারণাকে মানুষের মধ্যে প্রচার ও জনপ্রিয় করে তোলে। এছাড়াও যে ব্যাপারগুলো এমটিভি জনপ্রিয় করে তোলে তার মধ্যে আছে, ভিডিও ভিত্তিক সঙ্গীত, সঙ্গীত বিষয়ক অনুষ্ঠানে সংঙ্গীতশিল্পী ও সঙ্গীতপ্রেমী উভয়কেই একত্রিত করা, বিভিন্ন সঙ্গীত বিষয়ক খবরাদি প্রচার, এবং প্রচারণা চালানো। এছাড়া সঙ্গীতশিল্পী, টিভি চ্যানেল, চিভি অনুষ্ঠান, চলচ্চিত্র, ও বইয়ের মাধ্যমে সঙ্গীত বিষয়ক বিভিন্ন সূত্র পরিবেশন করাতেও এমটিভি ভূমিকা রাখে।
ইরোকয়
ইরোকয় (ইংরেজি: Iroquois — উচ্চারণ: "ইরোকয়্‌"), যা হয়ডেইনেসসেইনি (ইংরেজি: Haudenosaunee) নামেও পরিচিত। হয়ডেইনেসসেইনি-এর বাংলা করলে দাড়ায় "লংহাউজের মানুষেরা" বা "People of the Longhouse"; যা দ্বারা বোঝানো হয় উত্তর আমেরিকার দেশীয় জনগোষ্ঠীদেরকে। ১৬ শতক বা তারও পূর্বে ইরোকয়রা ইরোকয় লীগ বা শক্তি ও শান্তির লীগ নামক একটি সংগঠনের মাধ্যমে আমেরিকায় তাঁদের আগমন ঘটে। মূল ইরোকয় লীগটি পাঁচ জাতি নামে পরিচিত, এবং এই পাঁচটি জাতি হচ্ছে মোহাক, ওনেডিয়া, ওনোনডাগা, কায়ুগা, এবং সেনেকা জাতি। ১৮ শতকে টুসকারোরা জাতি এ লীগে যোগ দেওয়ার পর থেকে এরা ছয় জাতি নামেও পরিচিত।
যখন ইউরোপীয়রা প্রথম উত্তর আমেরিকায় এসে পৌঁছায়, তখন ইরোকয়রা উত্তরপূর্ব যুক্তরাষ্ট্রে বসবাস করতো, যা বর্তমানের নিয় ইয়র্ক অঙ্গরাজ্য। বর্তমানে মূলত যুক্তরাস্ট্র ও কানাডায় ইরোকয় জনগোষ্ঠীকে দেখতে পাওয় যায়।
নর্ডীয় রাষ্ট্রসমূহ
নর্ডীয় রাষ্ট্রসমূহ উত্তর ইউরোপ ও উত্তর আটলান্টিক মহাসাগরের অংশবিশেষ নিয়ে একটি অঞ্চল গঠন করেছে। দেশগুলি হল ডেনমার্ক, ফিনল্যান্ড, আইসল্যান্ড, নরওয়ে এবং সুইডেন। এছাড়া ফারো দ্বীপপুঞ্জ, গ্রিনল্যান্ড, সভালবার্দ এবং অলান্দ দ্বীপপুঞ্জও এর আওতায় পড়েছে।
ইউএসসি স্কুল অফ সিনেম্যাটিক আর্টস
ইউএসসি স্কুল অফ সিনেম্যাটিক আর্টস (ইংরেজি: USC School of Cinematic Arts), ২০০৬ সালের আগ পর্যন্ত যার নাম ছিলো স্কুল অফ সিনেমা-টেলিভিশন (ইংরেজি: School of Cinema-Television) বা (সিএনটিভি) হচ্ছে ক্যালিফোর্নিয়ার লস অ্যাঞ্জেলসে অবস্থিত ইউনিভার্সিটি অফ সাউদার্ন ক্যালিফোর্নিয়ার অন্তর্গত একটি চলচ্চিত্র স্কুল। এটি যুক্তরাষ্ট্রের অন্যতম পুরোনো বিদ্যালয়, যা প্রতিষ্ঠিত হয়েছিলে ১৯২৯ সালে অ্যাকাডেমি অফ মোশন পিকচার আর্টস অ্যান্ড সায়েন্সেসের সাথে একটি যৌথ উদ্যোগের মাধ্যমে। এই স্কুলের দেওয়া বিভিন্ন বিষয়ে স্নাতক ও স্নাতোকত্তর পর্যায়ের শিক্ষাদান করা হয়। ২০০৬-২০০৭ শিক্ষাবছরে এই ৮৬৫ জন স্নাতক ও ৬৫৩ জন স্নাতোকত্তর পর্যায়ের শিক্ষার্থীকে শিক্ষাদান করেছে।
এপ্রিল ২০০৬-এ ইউএসসি বোর্ড অফ ট্রাস্টিজ স্কুলটির নাম ইউএসসি স্কুল অফ সিনেম্যাটিক আর্টস করার পক্ষে ভোট দেয়।
অ্যাকসেস হলিউড
অ্যাকসেস হলিউড (ইংরেজি: "Access Hollywood") হচ্ছে একটি সাপ্তাহিক মার্কিন টেলিভিশন সংবাদ অণুষ্ঠান, যা বিনোদন শিল্পের বিভিন্ন ঘটনা ও সেলিব্রেটিদের নিয়ে আলোচনা ও খবরাদি প্রকাশ করা হয়। প্রাপ্তন "এন্টারটেইনমেন্ট টুনাইট" অণুষ্ঠানের নির্বাহী প্রযোজক জিম ভ্যান মেসেল এটির প্রতিষ্ঠিতা, এবং বর্তমানে এটি পরিচালনা করছেন রবার্ট সিলভেরস্টেইন। "অ্যাকসেস হলিউড" প্রাথমিকভাবে সঙ্গীত, টেলিভিশন, এবং চলচ্চিত্র শিল্পের ওপর গুরুত্ব দিয়ে অণুষ্ঠান সাজায়।
৯ সেপ্টেম্বর, ১৯৯৬-এর কার্যক্রম শুরু হয়, এবং যুক্তরাষ্ট্রের জাতীয় সিন্ডিকেটের আওতায় তা শুরু হয়। ২০০৩ সালে এই অণুষ্ঠানের যুক্তরাজ্য সংস্করণ শুরু হয়, এবং আইরিশ সংস্করণ শুরু হয় ২০০৬ সালে। এই তিনটি একত্রে ৩ই বা 3e নামে পরিচিত। কানাডাতে সিটিভি ১ সেপ্টেম্বর, ২০০৮ থেকে এই অণুষ্ঠানটি প্রচার করে আসছে।
জর্জ ওয়ালেস
জর্জ করলে ওয়ালেস, জুনিয়র (ইংরেজি: George Corley Wallace, Jr.) (২৫ আগস্ট, ১৯১৯ – ১৩ সেপ্টেম্বর, ১৯৯৮), ছিলেন যুক্তরাষ্ট্রের আলাবামা অঙ্গরাজ্যের চার বার নির্বাচিত (১৯৬৩–১৯৬৭, ১৯৭১–১৯৭৯ এবং ১৯৮৩–১৯৮৭) গভর্নর। ড্যান টি. কার্টার, এবং স্টিফেন লেশার রচিত জীবনীমূলক গ্রন্থানুসারে তাঁকে বিশ শতকের সবচেয়ে প্রভাবশালী কিন্তু পরাজিত রাজনীতিক হিসেবে বিবেচনা করা হয়। যুক্তরাষ্ট্রের রাষ্ট্রপতি পদে অভিষিক্ত হবার জন্য তিনি চার বার চেষ্টা করেছেন, এর মধ্যে ডেমোক্রেটিক পার্টির হয়ে তিনবার এবং আমেরিকান ইন্ডিপেন্ডেন্ট পার্টির পক্ষ থেকে একবার, যদিও তিনি কোনোবারই সাফল্য লাভ করেতে পারেন নি। ১৯৭২ সালে তাঁকে হত্যার একটি প্রচেষ্টা ব্যর্থ হলেও তা, তাঁকে হুইল চেয়ারের জীবনের দিকে ঠেলে দেয়। তাঁর সাউদার্ন পপুলিস্ট তত্ত্বের জন্য তিনি সর্বাধিক পরিচিত। আমেরিকার বর্ণবাদবিরোধী সময়গুলোতে তাঁর বর্ণবাদী আচরণ তাঁর বাকি রাজনৈতিক জীবনকে বিতর্কিত করে রেখেছলো।
ভ্যারাইটি (ম্যাগাজিন)
ভ্যারাইটি (ইংরেজি: "Variety") হচ্ছে একটি সাপ্তাহিক বিনোদন ম্যাগাজিন, যা প্রতিষ্ঠিত হয়েছিলো ১৯০৫ সালে যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক সিটিতে। এটির প্রতিষ্ঠাতা ছিলেন সাইম সিলভারম্যান। চলচ্চিত্র শিল্পের জপ্রিয়তা ও গুরুত্ব বাড়ার সাথে সাথে ১৯৩৩ সালে সাইম সিলভারম্যান লস অ্যাঞ্জেলসে ম্যাগাজিনটির দৈনিক সংস্করণ প্রকাশ করা শুরু করেন। ১৯৯৮ সালে যোগ হয় ডেইলি ভ্যারাইটি গোথাম সংস্করণ, যা ছিলো মূলত নিউ ইয়র্ক কেন্দ্রিক। এই তিনটাই এখন পর্যন্ত ঠিকভাবে প্রকাশ হয়ে আসছে। রিড এলসভিয়ের-এর শাখা রিড বিজনেস ইনফরমেশন এই ম্যগাজিনটির তিনটি সংস্করণসহ এর ওয়েবসাইটটির স্বত্তাধিকারী।
এই ম্যাগাজিনটির বিশ বছর ধরে প্রধান সম্পাদক ছিলেন পিটার বার্ট। এর আগে তিনি প্যারামাউন্ট পিকচার্স ও "দ্য নিউ ইয়র্ক টাইমস"-এর মতো সংস্থায় কাজ করেছেন। এপ্রিল ২০০৯-এ পত্রিকাটি ঘোষণা করে যে, বার্ট তাঁর পদ ছেড়ে "ভাইস প্রেসিডেন্ট এবং সম্পাদকীয় পরিচালক"-এর পদ গহণ করছেন। বর্তমানে পত্রিকাটির সম্পাদক হচ্ছেন টিমোথি এম. গ্রে।
ক্রোমা কি
ক্রোমা কি (ইংরেজি: Chroma key) হচ্ছে দুই ধরনের চিত্র বা ভিডিও ফ্রেমকে একত্রিত করার একটি কৌশল। এর মাধ্যমে চিত্র ধারণের সময় পিছনে থাকা একটি প্রেক্ষাপটকে সম্পূর্ণ পাল্টে নতুন তা স্বচ্ছ করা যায় এবং পরবর্তীতে নতুন একটি ব্যাকগ্রাউন্ড সেখানে সংযোজন করা যায়। এই কৌশলটি কালার কিইং (color keying), কালার-সেপারেশন ওভারলে (colour-separation overlay বা CSO), যা প্রাথমিকভাবে বিবিসি এই কৌশলটিকে সংজ্ঞায়িত করতে ব্যবহার করে। তাছাড়া এটি গ্রিনস্ক্রিন (greenscreen), এবং ব্লুস্ক্রিন (bluescreen) নামেও পরিচিত। এই কৌশলটি বহুল ব্যবহার হয়, আবহাওয়ার খবর প্রচারের সময়, যেখানে দেখা যায় আবহাওয়াবিদ একটি স্যাটেলাইট ম্যাপের সামনে অবস্থান করে আবহাওয়ার খবর বলতে থাকেন, কিন্তু প্রকৃতপক্ষে তিনি দাড়িয়ে থাকেন একটি বড় নীল ব্যাকগ্রাউন্ডের সামনে, এবং কম্পিউটারের মাধ্যমে নীল অংশটি মুছে দিয়ে ঠিক সেস্থানে ম্যাপটিকে প্রতিস্থাপন করা হয়। এখন যদি আবহাওয়াবিদ নীল রংয়ের পোশাক পরিহিত থাকেন, তবে তাঁর ছবিও প্রতিস্থাপিত হয়ে যাবে। এই কৌশলে রং হিসেবে নীলের সাথে সবুজও ব্যবহৃত হয়, কারণ নীল ও সবুজই শুধুমাত্র স্কিন টোন। এই কৌশল বিনোদন শিল্প, যেমন: চলচ্চিত্র ও টেলিভিশনে বহুল ব্যবহৃত হয়। উদাহরণস্বরূপ বলা যায় আইকনিক "মিস্টেরি সায়েন্সেস থিয়েটার ৩০০০"-এর কথা। এই ক্রোমা কি কৌশল ব্যবহারের আরেকটি কারণ হলো এটি তূলনামূলকভাবে অনুষ্ঠানের উৎপাদন খরচ কমিয়ে দেয়।
রাসনৃত্য
রাসলীলায় যে নৃত্য পরিবেশন করা হয় সেটাই রাসনৃত্য নামে পরিচিতি। রাসপূর্ণিমা উৎসব বাংলাদেশের মনিপুরী আদিবাসীদের সবচেয়ে বড় ধর্মীয় ও সাংস্কৃতিক ঐতিহ্যবাহী উৎসব। প্রতি বছর কার্তিক পূর্ণিমা তিথিতে এই উৎসব পালন করা হয়। রাস উৎসব উপলক্ষে আয়োজন করা হয় রাসনৃত্যের। রাসনৃত্য মনিপুরী সাংস্কৃতিক ঐতিহ্যের ধ্রুপদী ধারার এক অপূর্ব শৈল্পিক সৃষ্টি। অদৃশ্য রসের দৃশ্যমান রূপই হলো রাস। 
রাসনৃত্য পাঁচ ভাগে বিভক্ত ; যথাঃ "মহারাস", "বসন্ত রাস", "কুঞ্জরাস", "দিব্যরাস" ও "নিত্যরাস"। এর মধ্যে "মহারাস" জাঁকজমকপূর্ণ। ভগবত পুরাণের পঞ্চম অধ্যায়ে বর্ণিত কৃষ্ণ অভিসারে রাধা, গোষ্ঠী অভিসার, গোপীগণের রাগ আলাপ, কৃষ্ণর্তন, রাধানর্তন, গোপীদিগের নর্তন, শ্রীকৃষ্ণের অন্তর্ধান, প্রত্যাবর্তন, পুষ্পাঞ্জলি, গৃহগমন প্রভৃতি পর্যায়ে মহারাস অনুষ্ঠিত হয়। রাসনৃত্যে সাধারণত রাধা ও কৃষ্ণের ভূমিকা দেয়া হয় শিশুদের, যাদের বয়স পাঁচের কম। মনিপুরীদের বিশ্বাস, এই বয়সের পর শিশুদের দৈবশক্তি লোপ পেয়ে যায়। তবে প্রকৃত নাটনৃত্য ও গীত পরিবেশন করে তরুণীরা, যারা রাধার সহচরী হিসাবে মঞ্চে আসে। রাসনৃত্যের কেন্দ্রবিন্দু ভঙ্গি পরেং অর্থাৎ নৃত্যমালিকা। রাসলীলা শুরু হয় নট সঙ্কীর্তন দিয়ে। গোবিন্দজীর মন্দিরের বিশাল মণ্ডপে আরাধ্য দেবতার মূর্তির সামনে শিল্পীরা মৃদঙ্গ ও করতাল সহযোগে সঙ্কীর্তন করে। বিশেষ পোশাকে সাজেন শিল্পীরা। শ্রীকৃষ্ণচৈতন্য বন্দনা দিয়ে শুরু হয়ে দীর্ঘ প্রায় পাঁচ ঘণ্টা ব্যাপী রাসসঙ্গীত অনুষ্ঠিত হয়। রাসনৃত্যের মাধ্যমে ভক্ত-শিল্পীরা শ্রীকৃষ্ণের সাথে আবেগসূত্রে মিলিত হয়। বাংলা, মৈথিলী, ব্রজবুলি ও মৈতৈ কবিদের পদাবলি থেকে রাসনৃত্যের গীত গাওয়া হয়। 
মনিপুরী নৃত্যকে বাইরের জগতের সাথে পরিচয় করে দেন কবি রবীন্দ্রনাথ ঠাকুর। তিনি ১৯২৬ খ্রিস্টাব্দে সিলেটে বেড়াতে এসে এ নাচের কোমল আঙ্গিক দেখে মুগ্ধ হয়েছিলেন। পরবর্তীতে এর বীজ তিনি তাঁর নৃত্যনাট্যে বপন করেন। মনিপুরী আদিবাসীরা নট সঙ্কীর্তন ও রাস আজও প্রতি বছর যথানিয়মে উৎসব ও ভক্তিসহকারে উদযাপন করে।
পাইলট তিমি
পাইলট তিমি আদৌ তিমি নয় ; বরং এরা সামুদ্রিক ডলফিন পরিবারের সদস্য। স্পেনীয় ভাষায় এদের বলা হয় "ক্যালডেরন", যার অর্থ "বড় কড়াই"। পাইলট তিমিকে সিটাসিয়ান বর্গের জলজ স্তন্যপায়ী প্রাণী হিসাবে শ্রেণীবিন্যাস করা হয়। এরা এবং ডলফিন পরিবারের অন্যান্য সদস্য কালো মাছ বা ব্ল্যাক ফিশ নামেও পরিচিত। দুই প্রজাতির পাইলট তিমি রয়েছে। এক প্রজাতি দীর্ঘ পাখনাবিশিষ্ট ও দ্বিতীয়টি হ্রস্ব পাখনাবিশিষ্ট। এ দুই প্রজাতির পাইলট তিমির মধ্যে সূক্ষ্ম পার্থক্য রয়েছে। সমুদ্রে বিচরণকালে এদের আলাদা করা কঠিন। ডাঙ্গায় এদের ফ্লিপারের দৈর্ঘ্য, দাঁতের সংখ্যা ও মাথার গঠনের ওপর ভিত্তি করে পার্থক্য করা হয়। পরিণত পুরুষ পাইলট তিমির দৈর্ঘ্য ২০ ফুট এবং ওজন তিন টন পর্যন্ত হয়ে থাকে। স্ত্রী পাইলট তিমির দৈর্ঘ্য ১৬ ফুট এবং ওজন এক দশমিক পাঁচ টন হয়। এদের শাবকের ওজন প্রায় ১০০ কেজি পর্যন্ত হয়। বসবাস ও বিচরণের জন্য গভীর পানিই এদের বেশি পছন্দ। পাইলট তিমির উভয় প্রজাতিই দল বেঁধে বসবাস করে। প্রতিটি দলে ১০ থেকে ৩০টি তিমি থাকে। কোনো কোনো দলে ১০০’র বেশি তিমি থাকে। এদের প্রধান খাদ্য স্কুইড। স্কুইড না-পাওয়া গেলে এরা হেরিং মাছ, অক্টুপাস ইত্যাদি খেয়ে থাকে। পুরুষ পাইলট তিমি ৪৫ বছর এবং স্ত্রী পাইলট তিমি প্রায় ৬০ বছর পর্যন্ত বেঁচে থাকে।দীর্ঘ পাখনাবিশিষ্ট পাইলট তিমি বসবাসের জন্য শীতল পানি পছন্দ করে। এ তিমি গোষ্ঠী দু’টি দলে বিভক্ত। এদের বড় দলটি দক্ষিণ মহাসাগরে দৃষ্ট হয়। এ দলে আনুমানিক ২ লক্ষ তিমি রয়েছে। এদের দ্বিতীয় দলটি বেশ ছোট। এদের বাসস্খান হচ্ছে উত্তর আটলান্টিক মহাসাগর। ভূমধ্যসাগরের পশ্চিম অংশেও এদের আবাস ও বিচরণ দেখা যায়। হ্রস্ব পাখনাবিশিষ্ট পাইলট তিমি গোষ্ঠীর বসবাস ভারত মহাসাগর, আটলান্টিক মহাসাগর ও প্রশান্ত মহাসাগরে। পূর্ব প্রশান্ত মহাসাগরে এদের সংখ্যা প্রায় দেড় লক্ষ। পশ্চিম প্রশান্ত মহাসাগরে, জাপানের উপকূলে প্রায় ৩০ হাজার হ্রস্ব পাখনাবিশিষ্ট পাইলট তিমি রয়েছে বলে অনুমান করা হয়। পাইলট তিমির অস্তিত্ব সম্পর্কে ধারণা করা হয় যে, যদিও এরা আন্তর্জাতিক প্রকৃতি সংরক্ষণ পরিষদের লাল তালিকায় অন্তর্ভক্ত, তথাপি এদের দীর্ঘ সময় পর্যন্ত টিকে থাকার ভালো সম্ভাবনা রয়েছে।
ব্রি ধান
বাংলাদেশ ধান গবেষণা ইনস্টিটিউট(ব্রি) কর্তৃক উদ্ভাবিত উচ্চফলনশীল এবং হাইব্রিড জাতীয় ধানকে ব্রি ধান হিসাবে অভিহিত করা হয়। শুরুতে এগুলোকে বি আর ধান নামে আখ্যায়িত করা হতো। বিভিন্ন ব্রি ধানের বিভিন্ন বৈশিষ্ট্য রয়েছে। 
এটি বোরো মৌসুমের আগাম জাত হিসেবে অনুমোদিত। এ ধানের ডিগপাতা হেলে যায় এবং শীষ উপরে থাকে। তদুপরি ফলনও ভাল। তাই কৃষকদের কাছে এটি জনপ্রিয়তা লাভ 
করেছে
এটি বাদামি গাছফড়িং প্রতিরোধশীল জাত হিসেবে চাষাবাদের জন্য অনুমোদিত।
এটি রোপা আমন মৌসুমের উপযোগী একটি আলোক সংবেদনশীল ধান। এ ধান চারা ও থোড় অবস্থায় ৮ ডিএস/মিটার লবণাক্ততা প্রতিরোধ করতে পারে। দেশের উপকূলীয় অঞ্চলের যে জমিতে রাজাশাইল, কাজলশাইল, পাটনাই, মরিচশাইল ইত্যাদি স্থানীয় জাতের চাষাবাদ হচ্ছে ঐ সব জমিতে এ জাতের প্রতি হেক্টরে ফলন ৪.০-৪.৫ টন। এ জাতের গাছ মজবুত। প্রচলিত জাতের মতো এর ডিগপাতা একটু চওড়া, কিন' গাছ উচ্চতায় অনেকটা ছোট। এর জীবনকাল ব্রি ধান ৪০-এর চেয়ে এক সপ্তাহ নাবী। জাতটির চারা প্রয়োজনে ৩০-৫০ দিনের হলে এক হাঁটু পরিমাণ পানিতে সহজেই রোপণ করা যায়। ধানে কোন শুঙ নেই। আবার দেখতে বিআর ২৩ এর অনুরূপ, কিন' জীবনকাল ৮-১০ দিন আগাম।
প্রাইমটাইম এমি পুরস্কার
প্রাইমটাইম এমি পুরস্কার (ইংরেজি: Primetime Emmy Awards) হচ্ছে যুক্তরাষ্ট্রের একাডেমি অফ আর্টস অ্যান্ড সায়েন্সেসের প্রদানকৃত রাতের বেলা (রাত ৮:০০টা থেকে ১১:০০টা) টেলিভিশনে প্রচারিত অনুষ্ঠানের ওপর একটি পুরস্কার। ১৯৪৯ সালে এটি প্রথম দেওয়া হয়। প্রথমে এটির নাম ছিলো শুধু এমি পুরস্কার কিন্তু পরবর্তীকালে ডেটাইম এমি পুরস্কার নামে আরেকটি বিভাগ তৈরি হলে দ্বর্থ্যতা নীরসনকারী হিসেবে এই বিভাগটি তৈরি হয় ১৯৭০-এর দশকে। সাধারণত সেপ্টেম্বরের মধ্যভাগে, সরকারিভাবে বসন্তকালীন টেলিভিশন সূচি শুরু হবার আগের রবিবার এই পুরস্কার দেওয়া হয়
এমি পুরস্কারগুলোকে টেলিভিশনের ক্ষেত্রে চলচ্চিত্রের একাডেমি পুরস্কারের সাদৃশ্য হিসেবে ধরা হয়। এছাড়া এটাকে যার যার সাথে সাদৃশ্যপূর্ণ মনে করা হয়, তার মাছে আছে, সঙ্গীতের গ্র্যামি পুরস্কার, ও মঞ্চের টনি পুরস্কার।
বর্তমানে নিচের বিভাগ গুলোতে প্রাইমটাইম এমি পুরস্কার প্রদান করা হয়:
এমটিভি মুভি ও টিভি পুরস্কার
এমটিভি মুভি ও টিভি পুরস্কার (ইংরেজি: MTV Movie & TV Awards) হচ্ছে একটি বার্ষিক চলচ্চিত্র ও টেলিভিশন পুরস্কার, যা প্রদান করে টেলিভিশন চ্যানেল এমটিভি বা মিউজিক চ্যানেল। এটি পূর্বে এমটিভি মুভি পুরস্কার নামে পরিচিত ছিল। টেন্‌থ প্ল্যানেট প্রোডাকশন্সের একটি বিশেষ প্যানেল মনোনীতদের নির্বাচন করে। এমটিভি মুভি পুরস্কারের প্রতিষ্ঠাতা জোয়েল গ্যালেন এই প্রোডাকশন হাউজের প্রধান। পুরস্কার বিজয়ীরা নির্বাচিত হন সাধারণ মানুষের ভোটে। এমটিভি নিজস্ব ওয়েবসাইটের মাধ্যমে এই ভোটিং কার্যক্রম চলে।
ইন্ডিপেন্ডেন্ট স্পিরিট পুরস্কার
ইন্ডিপেন্ডেন্ট স্পিরিট পুরস্কার (ইংরেজি: Independent Spirit Awards) যা মূলত ফিন্‌ডি (FINDIE) বা Friends of Independents Awards (স্বাধীন পুরস্কারের বন্ধু) নামে পরিচিত, একটি মার্কিন চলচ্চিত্র পুরস্কার। ১৯৮৪ সালে এই পুরস্কারটি দেওয়া শুরু হয়। পুরস্কারটি স্বাধীন চলচ্চিত্র প্রতি উৎসর্গকৃত।.
বিজয়ীদেরকে একটি অ্যাক্রিলিক কাচের তৈরি পিরামিড দেওয়ার মাধ্যমে পুরস্কৃত করা হতো, কিন্তু ২০০৬ সাল থেকে চূড়োয় বসে পাখা মেলে থাকা একটি পাখিকে ট্রফি হিসেবে প্রদান করা হচ্ছে। ১৯৮৬ সালে এই পুরস্কারটি পুনঃনামকরণ করা হয় "ইন্ডিপেন্ডেন্ট স্পিরিট পুরস্কার"। ফিল্ম ইন্ডিপেন্ডেন্ট নামক একটি অলাভজনক সংগঠনটি এই পুরস্কার প্রদান করে। সাধারণত ক্যালিফোর্নিয়ার সান্তা মনিকার সমুদ্র বালুতটে এই পুরস্কার প্রদান করা হয়। প্রথম দিকে এটি একাডেমি পুরস্কার প্রদানের আগের দিন প্রদান করা হতো, কিন্তু ১৯৯৯ সাল থেকে এটি একাডেমি পুরস্কার প্রদানের দিনটির আগের শনিবারে প্রদান করা হচ্ছে। পুরস্কার প্রদান অনুষ্ঠানটি ইন্ডিপেন্ডেন্ট ফিল্ম প্রতিষ্ঠানটির নিজস্ব টিভি চ্যানেল ইন্ডিপেন্ডেন্ট ফিল্ম চ্যানেল-এর মাধ্যমে সরাসরি প্রচার করা হয়।
২০০৯ সালের ইন্ডিপেন্ডেন্ট স্পিরিট পুরস্কারটি দেওয়া হয়েছে ২১ ফেব্রুয়ারি।
ন্যাশনাল বোর্ড অব রিভিউ অব মোশন পিকচার্স
ন্যাশনাল বোর্ড অফ রিভিউ অফ মোশন পিকচার্স () প্রতিষ্ঠিত হয় ১৯০৯ সালে যুক্তরাষ্ট্রের নিউ ইয়র্ক সিটিতে। চলচ্চিত্র আবিস্কারের মাত্র ১৩ বছর পর চলচ্চিত্র বিষয়ক এই সংস্থাটির জন্ম। সংস্থাটির জন্মের পেছনে কারণ হিসেবে ছিলো ১৯০৮ সালের বড়দিনের প্রাক্কালে তৎকালীন নিউ ইয়র্ক সিটির মেয়র জর্জ বি. ম্যাকলেল্যান, জুনিয়রের চলচ্চিত্র প্রদশর্নীর অনুমতি বাতিলের বিরুদ্ধে প্রতিবাদ করা। মেয়র, যিনি ছিলেন আমেরিকার গৃহযুদ্ধের যুদ্ধ করা এক জেনারেলের পুত্র, বিশ্বাস করতেন এই নতুন আবিস্কারটি সম্প্রদায়ের নীতির সাথে খাপ খায় না। নিজেদের মত প্রকাশের সাংবিধানিক অধিকার রক্ষায়, হল মালিক মারকাস লো, এবং চলচ্চিত্র পরিবেশকরা দ্য পিপল'স ইন্সটিটিউটের কুপার ইউনিয়নে একত্রিত হয়ে নিউ ইয়র্ক বোর্ড অফ মোশন পিকচার সেন্সরশিপ সংগঠনটির গোড়াপত্তন করেন। পরবর্তীকালে "সেন্সরশিপ" শব্দটি বাদ দিয়ে সংগঠনটির নতুন নামকরণ করা হয়, ন্যাশনাল বোর্ড অফ রিভিউ অফ মোশন পিকচার্স।
সদ্য সৃষ্ট এই শিল্পের বিভিন্ন কলাকুশলীদের স্বীকৃতি দেবার মাধ্যমে এটিকে উৎসাহিত করাই ছিলো এই সংগঠনের কাজ। সেই সাথে আমেরিকার সাংষ্কৃতিক জীবনে এই শিল্পকে ছড়িয়ে দেওয়া। আস্তে আস্তে এই সংগঠনটি মৌখিকভাবে নতুন চলচ্চিত্রের মুক্তি পাবার স্থান হিসেবে পরিণত হয়। ১৯১৬ থেকে ১৯৫০ এর দশক পর্যন্ত প্রায় ১০০০ চলচ্চিত্রে "Passed by the National Board of Review" বা "ন্যাশনাল বোর্ড অফ রিভিউ কর্তৃক অনুমোদিত" ট্যাগটি ব্যবহৃত হয়েছিলো।
অ্যানতোনেল্লো ভেনেডিত্তি
অ্যানতোনেল্লো ভেনেডিত্তি (ইংরেজি: Antonello Venditti) (জন্ম: ৮ মার্চ, ১৯৪৯) একজন ইতালীয় গায়ক ও গীতিকার, যিনি ১৯৭০-এর দশকে করা কিছু সামাজিক থিম সঙ্গীত গেয়ে প্রখ্যাতি লাভ করেন।
অ্যানতোনেল্লো ভেনেডিত্তির জন্ম ইতালির রাজধানী রোমে। তাঁর বাবা ছিলেন পেশায় একজন পুলিশ কমিশনার, পরবর্তীতে পদন্নোতি প্রাপ্ত হয়ে তিনি রোমের পুলিশ বিভাগের ডেপুটি-চিফ অফিসার হয়েছিলেন।
কিশোর বয়স থেকেই তিনি পিয়ানো বাজানো শেখা শুরু করেন, এবং ১৯৭০-এর দশকে ফ্রান্সিসকো ডি গ্রেগর ও জর্জিয় লো কাসিওর সাথে রোমের ফক স্টুডিওতে তাঁর সঙ্গীত জীবনের অভিষেক ঘটে। তাঁর প্রথম অ্যালবামটি ছিলো ১৯৭২ সালে মুক্তিপ্রাপ্ত; এবং নাম ছিলো এলপি। এটি ছিলো একটি মিশ্র অ্যালবাম। এটি ব্যাবসায়িকভাব স্বল্প সফলতা লাভ করে। ভেনেডিত্তি মূলত পরিচিত তাঁর সামাজিক বিভিন্ন ক্ষেত্রে তাঁর দৃঢ়তা, ও সুন্দর কণ্ঠের জন্য। তাঁর বিভিন্ন সামাজিক থিম সঙ্গীতের মধ্যে উদাহরণস্বরূপ বলা যায় "থিওরিয়াস ক্যাম্পাস" বা "নিজ শহরের জন্য ভালোবাসা"।
মিট লোফ
মাইকেল লি অ্যাডে (ইংরেজি: Michael Lee Aday) (জন্ম: ২৭ সেপ্টেম্বর, ১৯৪৭), যিনি মিট লোফ ও মিট লোফ অ্যাডে নামে বেশি পরিচিত, একজন মার্কিন রক গায়ক, এবং অভিনেতা। তাঁর জন্ম নাম ছিলো মারভিন লি অ্যাডে। তিনি বিখ্যাত তাঁর সৃষ্ট অ্যালবাম "ব্যাট আউট অফ হেল" ত্রয়ীর জন্য। এই অ্যালবাম ত্রয়ী বিশ্বব্যাপী ৪ কোটি কপি বিক্রি হয়েছে। অ্যালবাম মুক্তির ৩০ বছর পরেও এখনও প্রতি বছর এই অ্যালবামটি ২ লক্ষ কপি করে বিক্রি হচ্ছে, এবং নয় বছর ধরে এটি চার্টে অবস্থান করছে।
যদি "ব্যাট" "আউট অফ হেল" ত্রয়ীর প্রথম ও দ্বিতীয় অ্যালবামটির সাফল্য ঈর্ষণীয় এবং এ দুটি অ্যালবাম তাঁকে গ্র্যামি পুরস্কার এনে দেয়, তবুও যুক্তরাষ্ট্রে খ্যাতি বা জনপ্রিয়তা তৈরি করতে যথেষ্ট বেগ পেতে হয়। অন্যদিকে ইউরোপে মিট লোফের পরিচয় একজন আইকনিক সংস্কৃতিকর্মী রূপে, বিশেষ করে যুক্তরাজ্যে, যেখানে তাঁর র‌্যাঙ্কিং ২৩ নম্বর। এছাড়াও তিনি ভিএইচ১-এর ১০০ গ্রেটেস্ট আর্টিস্ট হার্ড রক-এ ৯৬তম অবস্থানে আছেন।
লেনি ক্রাভিট্‌জ
লিওনার্ড অ্যালবার্ট "লেনি" ক্রাভিট্‌জ (ইংরেজি: Leonard Albert "Lenny" Kravitz) (জন্ম: ২৬ মে, ১৯৬৪) একজন মার্কিন গায়ক-গীতিকার, যন্ত্রবাদক, রেকর্ড প্রযোজক। তাঁর সঙ্গীতক্ষেত্র মূলত রক সঙ্গীত প্রধান। এর মধ্যে আছে সোল মিউজিক, র‌্যাগে, ফাঙ্ক রক, হার্ড রক, সাইকেডেলিক রক। এছাড়াও তিনি ঐতিহ্যবাহী ফোক ও ব্যালাড সঙ্গীতও করে থাকেন।
রেকর্ডিং-এর সময় লিড ও ব্যকগ্রাউন্ড ভোকাল হিসেবে ক্রাভিট্‌স প্রায় সময়ই যে বাদ্যযন্ত্রগুলো বাজিয়ে থাকেন তা হচ্ছে গিটার, বেজ গিটার, ড্রামস, কিবোর্ডস, ও বিভিন্ন ঘাত বাদ্য। তাঁর বিভিন্ন স্টেজ পারফরমেন্স ও মিউজিক ভিডিওর জন্য তিনি বিশেষভাবে পরিচিত। যুক্তরাষ্ট্রের সিঙ্গেলস টপ চার্টে তাঁর একাধিক গান স্থান পেয়েছে, যদিও কোনোটিই হট ১০০-এ বা বিশ্বের কোথাও স্থান পায়নি। কিন্তু তারপরেও তিন সেরা পুরুষ ভোকাল পারফরমেন্স ক্যাটাগরিতে ১৯৯৯ থেকে ২০০২ পর্যন্ত টানা চারবার গ্র্যামি পুরস্কার জিতেছেন। এটা হচ্ছে এই ক্যাটাগরিতে কোনো শিল্পীর সবচেয়ে বেশিবার গ্র্যামি জেতার রেকর্ড। এছাড়া তিনি আমেরিকান মিউজিক পুরস্কার, এমটিভি ভিডিও পুরস্কার, ব্রিট পুরস্কার, ব্লকবাস্টার এন্টারটেইমেন্ট পুরস্কার জিতেছেন।
তিনি পড়াশোনা করেছেন যুক্তরাষ্ট্রের লস অ্যাঞ্জেলসের বেভারলি হিল্‌স হাই স্কুলে।